
THEOGNIS. 


Particula I 


De ratione, quae Xenophonti cum 
poetis Graecorum intereedit, qui ante eum 
floruerunt. 


Platonis de poetis sententia memorabilis iam dudum 
eorum oculos in sese convertit, qui eius philosophiae illustran- 
dae operam dederunt. Nuper autem denuo accuratius in hanc 
rem inquisivit Theodorus Heine, qui libello ,,de ratione, quae 
Platoni eum poetis Graecorum intercedit, qui ante eum florue- 
runt^ inscripto quid Plato de singulis Graecorum poetis sen- 
serit apte ei distincte demonstravit. Si quis vero eodem modo 
investigare ei examinare instituit, quae ratio cum poesi inter- 
cedat Xenophonti, vix cuiquam mirum videbitur, quoniam οἱ 
Plato et Xenophon ἃ Socrate acceperunt disciplinam. Ad So- 
eratis autem placita atque disciplinam studium poetarum, qui 
fere soli ad id tempus ,de vita et moribus rebusque bonis οἱ 
malis* quaesiverant, permultum valuit. Praeterea iam anti- 
quitus necessitudinem quandam, quae nonnullis aemulatio atque 
etiam obtrectatio videbatur esse, intercedere inter Xenophontis 
Platonisque opera quamvis imparia intellexerunt.?)) Nam duo 
exstant libelli ab his consoripti, quorum uterque convivium 
Socratis eiusque amicorum describens perspicue in aliero respi- 
citur,?) et haud inepte facere videntur, qui Xenophontis Cyro- 

ἢ cf. Athen. XI p. 504 E; (Diog. L. IL, 57;) Boeckh. op. IV 
P. 4 sqq: De simultate, quae inter Platonem et Xenophontem inter- 
cessisse fertur. 

3) cf. praecipue Xen. Conv. VII, 82 — 86 et Plat. Conv. 178 E; 
de horum locorum ratione varie iudicaverunt Thierschius spec. ed. Sympos. 
Plat. p. 7 sqq; Boeckhius 1l. l. p. 9 sqq; Α. Hugius ann. ad |. c; Schen- 
kelius studd. Xenoph. III Scripta Acad. Vindob, LXXXIII p. 146, 


θ 


paediam eum Republica Platonica comparant. (οἷ, Gell. N. Α. 
XIV, 3,3. A. Krohn, Sokrates und Xenophon p. 74.) Sed 
quamquam ambo ab eadem prosapia sunt profecti et cum iisdem 
fere amieis a puero consuetudine coniuncti fuerunt, ut per 
totam vitam cognatio manifesta maneret, tamen etiam dissi- 
militudines haud exiguae inter eos iniercesserunt. Alter enim 
ἃ philosophiae studiis nunquam recessit, alter simulae aetas 
ex Socratis magisterio excessit, dux celeberrimus evasit; cum 
autem solum vertisset, ad otium recedens rebus rusticis se dedit. 
Quare haud inutile videtur, quorum potissimum poetarum quan- 
tamque notitiam prodat Xenophon quaerere et Sengebuschii 
iudicium (dissert. Homerica I. p. 139.), quod qui legit facere 
non potest quin improbet, in severius vocare examen et si fieri 
potest corrigere. 


Sed alia quoque accedit eausa, cur ex Xenophontis scriptis 
omnia de poetis dicta colligere operae pretium videatur esse. 
Oratione enim ipsa et elocutione eius adducimur, ut quosnam 
potissimum poetas adamaverit et in delieiis habuerit sciscitemur ; 
nam iam antiquitus res fuit notissima, Xenophontem permulta 
vocabula glossematica et poetica orationi immiscere. Quocirca 
ex nullo seriptore plura vocabula, quae aut ex poetarum ora- 
lione aut ex Doriensium Ionumve dialecto fluxerunt, a gramma- 
ticis veteribus annotata invenimus quam 6 Xenophonte (of. 
Lobeckium ad Phrynich. p. 89 sq.) Sed ea res tam saepe 
tractata est, ut tantum non molestum sit dinumerare, quid 
quisque ad hanc rem illustrandam attulerit, praesertim cum 
hanc rem penitus pertractare a nostro proposito alienum sit. 
Quapropter hoc loco sufficit ad G. Sauppii de hac re disputa- 
tionem uberiorem relegare op. Xen. vol. 1. p. XIV sqq; vol. V 
p. 298 sqq; Lexil Xenophont. Nostra autem in quaestione 
hanc rem ita tantummodo attingere debemus, ut totius rei 
causam demonstremus. Itaque quod Xenophon permulta alie- 
narum dialectorum voeabula, quae respuit Átticistarum severitas, 
in sermonem suum asciscere non dubitavit, eius rei in promptu 
est explicatio, et iam Helladius apud Photium bibl. cod. 279 
p. 533 b 25 sq. rem ita expedivit: εἰ δὲ xal Ξενοφῶν εἴρηκε 
τους νομεῖς, οὐδὲν Σαυμαστόν, ἀνὴρ ἐν στρατείαις σχολάζων 

xal ξένων συνουσίαις eU τινα παραχόπτει τῆς πατρίου ove" 
διὸ νομοϑέτην αὐτον οὐκ ἄν τις ἀττυκισμοῦ παραλάβοι. Attamen 
dixerit quispiam mirum esse et vix credibile Xenophontem 
virum tam ,capitali ingenio" 1) praeditum sermonem vocabulis 
peregrinis contaminare ac tam putido ornamento fucare voluisse, 
postquam usque ad aetatem corroboratam vitam Athenis degit, 
Socratis viri Atheniensis informatione usus est, postquam im- 
merserat se penitus, ut ex Commentariis apparet, in prae- 
stantissimorum illius aetatis Atheniensium consuetudinem! Et 
profecto mirum est, quandoquidem eiusmodi res ex antiquitate 
nobis traditae non aliter atque apud nostrates existimandae neo 
minus, ut mea fert opinio, ad universam humani ingenii natu- 
ram revooandae sunt. Quam si sequimur, probandum sane 
est Xenophontem diutius patria ac civium consuetudine caren- 
tem paullatim ut mores ita sermonem quoque peregrinitati 
accommodasse in colloquio ac familiarium circulis, sed in sori- 
bendo Atheniensium dialectum, praesertim cum tunc temporis 
iam divulgari per totam Graeciam coepta sit, adhibitam esse 
expectandum est. Verum enimvero haec offensio minuitur, si 
accuratius ea vocabula, quae Xenophon ex alienis dialectis 
recepit, examinamus. Maxima enim pars in eorum numerum 
referenda est, quae pertinent ad certas artes aut militum aut 
luetatorum aut musicorum et a Xenophonte plerumque apud 
peregrinos una cum rebus accepta sunt. Restat tamen haud 
exigua eorum vocabulorum peregrinorum multitudo, quae non 
ex propria artis necessitate recepta sunt. In his explicandis 
aceuratius cireumspiciendum est et nonnulla de Xenophonlis 
ingenio sunt disserenda. 


Xenophon, quotiescunque argumentum aliquod tractandum 
Suscepit, nusquam id secutus est, ut animus legentis ea re, 
quae est in manibus, plane oceupetur et auctoris libelli obli- 
viscatur.  Quemeunque enim Xenophontis libellum legimus, 
semper oculis nostris mirum quantum obversatur scriptoris 
persona, Socratis discipuli, rerum militarium artis equitandi 
agriculturae peritissimi, ut semper facile de persona aut re, 
cuius in descriptione versatur narratio, coniectura augurari possi- 


1) Valckenarius annotí. in Xen. Mem. 


mus, utrum Xenophonti ipsi probata fuerit &n displieuerit atque 
passim etiam praecepta ex narratione dueta illico addantur. 
Quantum interest inter Thucydidis historiam et Hellenica Xeno- 
phontis! Ubique in historiae materia digerenda et eligenda 
artium litteris mandabat praecepta, quae ipsi oblectamento erant, 
omnem ut breviter dicam cogitationem et actionem ad sui 
animi rationem dirigere solebat. Qua Xenophontei ingenii 
natura efficitur, ut facile aliorum quoque rationem perspiciat 
el cuiusque percipiat indolem. Quocirca primus copiosioribus 
morum descriptionibus introduetis — id quod Socratis potissimum 
institutioni debere videtur - — gráve el egregium historiae 
descriptio etiam eam vim habuit, ut in verbis eligendis personarum 
ac rerum deseribendarum naturam respiceret et quantum fleri 
poterat propria vocabula adhiberet. Pauca exempla sufficient 
ad hune usum demonstrandum. Anab. VII, 1,8 intróducitur 
Lacedaemoniorum harmosta dicens: . . . ὅτι οὐ ταχὺ ἐξέρπει 
το στράτευμα, quae verba Xenophon sine dubio propter gravi- 
tatem rei quemadmodum pronuntiaverat Laco penitus memoriae 
affixerat. Identidem facit Lacedaemonios orationem incipientes : 
ναὶ xo cuó Anab. VI, 6,34; VII, 6,39; Hist. Gr. IV, 4,10. 
Et Herodotus V, 63 et Thucydides I, 111 nominaverant Thes- 
salorum dictatores βασιλέας, apud Xenophontem primum occurrit 
vera appellatio ταγός Hist. Gr. VI, 1,8 et alibi; quod idem 
cadit in μόρα, quo nomine Lacedaemonii partem quandam exer- 
eitus significabant, Thuc. V, 68 Xen. Hist. Gr. II, 4,22; IV, 
5,11. Hac igitur ratione, ne plura eiusmodi consecter, per- 
multa aliena vocabula ab eo ascita explicanda sunt. 


Eandem autem explicandi rationem Cobetus (Mnemosyne 
N. S. III p. 214 sqq.) ad cetera a sinceri atticismi usu rece- 
dentia vocabula transtulit, quae veteres grammatici ποιητικά 
vel τροπικά appellabant et recentiores quoque viri docti ex 
poetarum dictione fluxisse autumant. Ante Cobetum autem iam 
Fr. Haasius (de rep. Laced. p. 338) et Heilandus (Quaestio 
de dialecto Xenoph. p. 12) multa apud Xenophontem vocabula 
non tam poetica quam Laconica vel lIonica habenda esse cen- 

&ebant, quandoquidem permulta, quae apud Ilones et Dores 
vulgaria essent, in Atheniensium oratione obsoleta antiquitatis 
et poeticae granditatis speciem prae se ferrent. Et hoc quidem 
negari non potest. Sed Cobetus huic explicationi nimium tri- 
buit, cum in omnia poetica vocabula eam cadere arbitretur, 
Quod igitur censet: ,,In his omnibus X. deseria civium suorum 
consuetudine formis verbisque Atticis pauca Laconica et multa 
Ionioa ex aequalium usu substituit et παρενόμησε μὲν (ut Phry- 
nichi verbis utar) slg τὴν πάτριον διάλεκτον, sed nusquam 
γλωσσηματικοῖς οὐδὲ ποιητικοῖς ὀνόμασιν ἐχρήσατο,’ in errore 
mihi videdur versari. Fugit enim eum multa vocabula poetica 
iis locis exstare, ubi orationis ardor et incitatio et poeticus 
quasi color talia non solum exeusat, verum etiam postulat. 
Nam quoniam Xenophon, ut supra demonstravi, studium suum 
et affectum omnibus in rebus exprimebat, facile fieri poterat, ut 
orationis contentione abriperetur in sublimius dicendi genus, 
quale Athenis quondam a rhapsodis histrionibusque audiverat. 
Habet enim revera Xenophontis animus aliquid, quod poetae 
ingenio dignum est, ut infra fusius demonstrabitur, et haud ita 
raro consueta orationis simplicitate ieiunitateque relieta altius 
assurgit haud sine afflatu poetico. Et de hac potissimum 
Xenophontis propria indole Dionys. Halic. cogitare videtur, cum 
ita eius genus dicendi describit ad Cn. Pomp. ὁ. IV: ὕψος 
xal μεγαλοπρέπειαν οὐκ ἴοχυσε λαβεῖν, ἀλλὰ κἄν ποτε διεγεῖραι 
βουληχείη τὴν φράσιν ὀλίγον ἐμπνεύσας, ὥσπερ ἀπόγειος αὔρα; 
ταχέως σβέννυται. Ex multis huius rei exemplis pauea eligo: 
de re equ. X, 4 equitandi magister peritissimus exardescit fer- 
vore, cum imaginem animosi equi ferocientis repraesentat animo ; 
hinc insolentia vocabula γοργούμενος, μετεωρίζει. ?) — Similia 
observari possunt Cyrop. I, 6,45 — 46; Anab. VII, 1,29. Sed 
haec hactenus. Quamquam hoc loeo quaestionem inchoatam 
relinquere debemus, tamen facere non potui, quin ea certe, 

1) Identidem eadem imago equi superbi Xenophontis φιλίππου 
animum inflammat, ut praeter poeticum orationis colorem etiam ingen- 
tem vocabulorum aggerationem admittat de re equ. ΧΙ, 9 οὐ 16; sectione 
autem nona hae observatione ea opprobria, quae Schneiderus et Cobetus 
N. L. p. 798 huic loco obiecerunt, redarguuntur. cf. Longinum de 
sublimitate p. 39,26 sqq. (ed. Iahn). 

quae ad Xenophontis ingenium perspieiendum spectant, hic in 
medium proferrem. 


Sed priusquam propositum ipsum aggrediar, paucis expo- 
nendum videtur, cur eandem rationem, qua usi sunt viri docti, 
cum ea, quae a Socrate apud Platonem de poetis dicuntur, 
ipsi Platoni tribuerent, in Xenophonte quoque adhibeam et ea 
quae de poesi Socrates disserens introducitur in Commentariis 
Convivio ceterisque libris tamquam a Xenophonte ipso profecta 
iractem. Primum enim Xenophon Soeratis magistri praecepta 
tanta industria sequebatur (Diog. L. IT, 56 Σωχράτην ζηλώ- 
σας ἀχριβῶς). ut ubicunque referuntur Socratis sententiae simul 
Xenophontis placita audiamus. Deinde identidem viri docti 
iure admonuerunt, cum sex saltem annis post Soeratis de- 
cessum Commentarios composuisset. vix omnes sermones eum 
memoria tenere potuisse. (Zeller, die Philosophie der Griechen 
II a? p. 37) Atque, siquidem in aliis dialogis velut Hierone 
et Oeconomico liberius finxit nec Socratis sermones tantum- 
modo retulit, non video quid similiter de Commentariorum 
indole iudicare prohibeat et suffragari Schenkelio studd. Xeno- 
phont. IL  Seripta Acad. Vind. LXXX p. 148: ,Ich glaube 
aber, dass man diese Schrift ganz bezeichnend Dichtung und 
Wahrheit nennen kann. Allerdings hatte Xenophon für Alles, 
was er mittheilte, Anhaltspunkte im treuen Gedáchtnisse . . .* 
»die Ausführung gehórt daher in den meisten Dialogen dem 
Xenophon selbst an und er hat sich auch gar nicht gescheut, 
seine eigenen Ánschauungen dem Sokrates in den Mund zu 
legen." d 


| Sed in universum Xenophon idem sentiebat de vi ac di- 
gnitate poesis atque Socrates eiusque discipuli; quae quaestio 
priusquam singula persequimur paucis tractanda videtur esse. 
Cum enim Socrates omnibus de natura rerum quaestionibus 
posthabitis!) philosophiam in virtute et vita beata anquirenda 
versari vellet, mirum non est Xenophontem ut illius sectatorem 
diligentissimum poetarum lectionem eo consilio instituendam 


1) Comment, I, 1,11; Zeller 1. 1. p. 112 sqq. 

censuisse, αἱ ad vitam beatam et honestam conduceret. *) Quo- 
modo enim aliis artificibus id potissimum in officio esse puta- 
bat, αὖ τὰ καλά ve κἀγαδὰ xal ἀγαπητα 5?) exprimerent 
operibus, ita iis poetarum locis plurimum tribuebat, qui ad 
virtutem spectabant.3) Nec tamen hoe iudicio eo perductus 
est, u& omnes poetas, qui humanitati excolendae non inservi- 
rent, repudiaret. Etenim in praeceptis ἃ Socrate traditis acquies- 
cens non eadem severitate ac Plato quaecunque ratione cognita 
eomprehensaque habebat persequebatur aut omni modo perfici 
volebat. Plato) enim, cum totam virtutem in ratione positam 
esse arbitraretur, permultos autem poetas non rationem ex- 
colere sed deterioribus animi partibus morigerantes rationis 
imperium tollere et propter mimesin veritati officere intellexisset, 
omnem poesim epicam et tragicam ex republica sua exterminare 
non dubitavit. Xenophon autem in poetis iudieandis non tam 
obstinate doctrinae placita sequebatur, ut ab universae Graeciae 
more decedens poetarum auctoritatem inveteratam lahefactare 
auderet, sed in hac re multum apud eum valebat verae pul- 
chritudinis sensus et delectatio. Quare apud eum ferme nus- 
quam occurrunt poetarum vituperationes aut cavillationes, cum 
Plato quamvis plerumque callidus poetarum existimator, ubi 
poetarum carmina imaginibus mente sua conceptis et philoso- 
phiae placitis metitur, severus exsistat poesis vituperator ac ne 
Homero quidem debitam verecundiam renuntiare vereatur. 5) 


His in universum disputatis iam quaerendum est, quid 
de singulis Graecorum poetis Xenophon senserit. Hanc autem 


ἢ Comment. I, 6,14 καὶ τοὺς δησαυροὺς τῶν πάλαι σοφῶν 
ἀνδρῶν, οὺς ἐκεῖνοι κατέλιπον ἐν βιβλίοις γράψαντες, ἀνελίττων 
συν τοῖς φίλοις διέρχομαι, κἄν τι ὁρῶμεν ἀγα δ 6», ἐκλεγόμενα. 
Merito οἱ πᾶλαι σοφοί potius poetae quam philosophi veteres intelle 
guntur & C. Fr. Hermanno, de Socr. magistris et disciplina iuvenili 
p. 45. Becker Charicles II p. 117. Zeller 1. 1. p. 113,4. — Conv. TIT, 5 
o πατὴρ ἐπιμελούμενος, ὅπως ἀνὴρ Gy αὖος γενοίμην, ἠναγκασέ 
με πάντα τα ᾿ Ομήρου ἔπη μαδεῖν. — Haase 1. 1. p. 13. 

2) Comment, III, 10,5. 

3) ef. Comment. III, 8,4. Zeller 1. 1. p. 67. 

4) Heine 1. l. p. 3 sqq. 

δ) de rep. X 895 B. 

quaestionem ita instituere in animo est, ut sieuti er ipsa rei 
natura sequitur aetatis cuiusque poetae rationem habentes pri- 
mum quantam οὐ qualem Homeri cognitionem ostendat Xeno- 
phon, deinde Hesiodi aliorumque epicorum poetarum comme- 
morationes contemplemur, post quae ad tragoediam, tum quae 
ad comoediam pertinent tractemus, extremo autem loco quae- 
eunque ad lyricam poesim spectant consideremus. 


Prima igitur parte hino capiamus exordium, ut quanti 
aestimarit Homerum et quibus in rebus eum auctorem secutus 
git ilustremus. Exstat apud Xenophontem memorabilis locus, 
ubi quem in unaquaque arte liberali principatum obtinere aique 
quasi palmam accipere maxime deceat declaratur: Comment. 
I, 4,3 ἐπὶ μὲν τοίνυν ἐπῶν ποιήσει “Ὅμηρον ἔγωγε μάλιστα 
τεϑαύμακα, ἐπὶ δὲ διδυράμβῳ Μελανιππίδην, ἐπὶ δὲ τραγῳδίᾳ 
Σοφοκλέα, ἐπὶ δὲ ἀνδριαντοποιίᾳ Πολύκλειτον, ἐπὶ ζωγραφίᾳ 
Ζεῦξιν.  Praestantissimum igitur et antiquitate et auctoritate 
ei Homerum visum esse ex ipso nominum ordine apparet sicut ce- 
teri Graeci hunc Graeciae praeceptorem summis laudibus cumulare 
solebant. ) Memorandum autem videtur, Xenophontem epicorum 
prinoipem non tam propter venustatem aut divinam loquendi 
facultatem admiratum esse quam propter sapientiam (ἐπὶ σοφίᾳ). 
Haec autem sapientia qua re praecipue contineri videatur ex 
alio loco colligitur: Conv. IV, 6 ἴστε γὰρ δήπου ὅτι “Ὅμηρος 
ὃ σοφώτατος TemoUnXxe σχεδὸν περὶ πάντων τῶν ἀνπρωπίνων. 
Quamquam enim Xenophon hac praeclarissima laude Homerum 
non ipse ornat, sed Nieeratum Homeri ἐπαινέτην talia praedi- 
eantem inducit, tamen non est cur idem Xenophontem de 
Homero sensisse negemus. Nam praecepta sua et sententias 
nullius auctoritate certius ac firmius comprobare sibi videtur 
quam Homeri. A Socrate quidem hoc praeceptum acceperat, ?) 
αὖ quieunque nemini usui esset nec patriae prodesse nec ullo 
munere cum aliquo fructu fungi posset poena dignus esset, praesertim 


1) Friedel, de philosophorum graecorum studiis Homericis p. 2 sq. 
3) Comment. I, 2,58 — 59. 

eum crebro tali vanitati impudentia ac procacitas coniuncta 
esset. Atque haec severa doctrina Xenophonti Ulixis !) exemplo 
satis comprobata videbatur, ut, cum accusator crebram illius 
loci laudationem ad reprehendum arripuisset, Xenophon fortiter 
Soeratis Homerique patrocinium susoiperet. 


Iam vero arbitratur unumquemque, sive rerum militarium 
studiosus sit sive rempublicam capessere velit, ex hoc fonte 
aeterno praeclaram scientiam haurire posse.?) Nam Homerus 
exempla praeclarissimorum virorum sicuti Achilli Aiacis Nestoris 


1 B 188—191 et 198 — 202. In his versibus a Xenophonte 
adscriptis duae res memoratu dignae videntur. Primum enim ἃ Xeno- 
phonte sex versus (192 — 197) praetermittuntur, quos quidem (excepto 
192) iam Aristarchus exterminavit atque viri docti recentioris aetatis 
nihilo minus eiciendos putaverunt. L. Dindorfli ad h. l. sententia, qui 
Xenophontem hos versus ut nihil ad rem pertinentes praetermisisse 
censet, probabilis est. Sed mirum est, quod praeterea omittuntur versus 
202. seqq. qui item alteram Ulixis orationem amplificant, quam- 
quam, cum aperte ex posteriore aetate, ubi regum defensores ius populi 
cireumcidere studebant, traxerint originem, aptissimi fuerunt, qui ab 
accusatore ut Socratem in invidiam vocarent exprobrarentur. Nec Forch- 
hammerus, Die Athener und Socrates, die Gesetzl u. d. Revolutionair 
P. 62 aqq. non laudandus est, quod de hae re monuit, quamquam quod 
praeterea de hoc loco suspicatus est recte redarguitur a Zellero l. 1. 
p. 177,8. Uberius de genuina huius loci forma disputavit G. Curtius 
Philol. III p. 11. — Ceterum forma horum versuum, sicuti apud Xeno- 
phontem traduntur, nulla re ab Homeri textu discrepat (La Boche, 
Homer. Textkrit. p. 37), praeterquam quod v. 198 ὅντινα δ᾽ αὖ δύμου 
τε ἄνδρα Xv. ex Homero in ὃν δ᾽ αὖ Xt. mutandus est. Sed illud 
76, quod F. A. Wolf, Fr. Spitzner, G. Dindorf Veneto aliisque libris 
refragantibus receperunt atque Bekker (Hom. bl. p. 164 sq.) defendit, 
hoc modo testimonio satis antiquo firmatur eo magis, quod apud Xeno- 
phontem haec lectio sola sententiae accommodata est. Quamquam igitur 
in Veneti scriptura ὃν δ᾽ αὖ δήμου ἄνδρα ἴδοι βοόωντά τ᾽ ἐφεύροι 
hiatus offensioni non est (Hartel, Homer. stud. p. 108) et sententia 
melior ac rectior efficitur, tamen accusatoris crimen (αὐτὸν dev veto au, 
ὡς ὃ ποιητὴς ἐπαινοίη παίοσισαι τοὺς δημότας καὶ πένητας) 
multo luculentius fit, si particula τὸ inserta Ulixes primum omnes de 
plebe homines deinde etiam vociferantes verberibus muleavisse dicitur 
cf. Ameis Anh. z. Hom. Il. I p. 111. 

3) Conv. IV, 6. 

Ulixis imitanda nobis proposuit, quorum aemulatio alit virtu- 
tem.  Àc quamquam Niceratus (Conv. IV, 6) illud quod 
Antisthenes interrogaverat, num quis ab Homero Agamemno- 
nem ita deseribente: ἀμφότερον βασιλεύς τ᾽ ἀγαδὸς χρατερός 
τ᾽ αἰχμιητύς 1) regnandi artem discere possit, neglegit, tamen 
aliunde depromi potest responsio. Nimirum Comment. III, 2 
explicatur, Homerum cum duobus illis cognominibus Agamem- 
nonem exornet postulare, ut imperator perfectus sua fortitudine 
milites ad virtutem compellat nec tam suae felicitati quam 
totius civitatis saluti inserviat, quae quidem officia item ex 
alio nobili Agamemnonis cognomento ποιμὴν λαῶν 2) derivan- 
tur. Et profecto in hac imperatoris descriptione Homerica 
videtur posita fuisse regiae virutis forma, quam animo com- 
prehensam habebat et eo libro, qui Cyropaedia inscribitur, dila- 
tavit et explanavit.3) Simili modo Homerum oratoris quoque 
omnibus numeris absoluti imaginem proponere arbitratur. *) 
Etenim Socratis exemplo eam eloquentiam maxime ad hominum 
animos flectendos aptam esse noverat, quae a rebus inter omnes 
notis ac divulgatis proficiscens argumentatur. Ulixem autem 
hoc genere dicendi (ἀσφαλείᾳ) mirifice excellentem ab Homero 5) 
descriptum esse affirmat. 

Sed non solum ad nobilissimas virtutes assequendas Ho- 
merus viam monstrat, verum etiam de multis reconditio- 
ribus artibus praecepta tradit. Quod quidem Niceratus (Conv. 
IV, 6) duobus exemplis Homericis?) comprobat, quorum alte- 
rum ne voluptariarum quidem artium Homerum expertem fuisse 
declarat, alterum identidem a veteribus laudatum ad aurigae 
officium spectans eximiam rei equestris scientiam ostendit. 
Atque ex alio quoque loco (Cyrop. VI, 1,26) apparet, Xeno- 
phontem ea quae de equis et curribus apud Homerum leguntur 
animadvertisse. ") 

1) I' 179. 

3) Comment. III, 2,1; I, 2,82; Cyrop. VIII, 2,14; I, 1,2. 

8) Zeller p. 202. 

4) Comment. IV, 5,15. 

δ) ubi praecipue δ 171 respicere videtur. 

8) 3B 385 — 87, Δ 680. 

Ἢ Lehndorf Hippodromus cap. VIII. 

Quoniam hucusque expositum est, quomodo Xenophon 
ex Homeri carminibus praecepta ad mores excolendos atque 
universam rerum humanarum scientiam adipiscendam  petie- 
rii, sequitur ut adumbremus, quid studium Homeri ad eius 
disputandi et loquendi rationem valuerit. —Àc primum qui- 
dem festivam ac facetam Homeri interpretationem in ser- 
monibus crebro adhibitam contemplemur. Latissime enim patet 
apud eum elegans illud οὐ urbanum iocandi genus, quod men- 
tione alicuius fabulae Homericae illata argumentum firmissi- 
mum suppeditat et tamquam sale perspergit orationem. Pro- 
pria autem huius iocosae interpretationis ratio ea re continetur, 
quod novae et inauditae carminum explicationes confidenter 
proferuntur, audientium autem animi rei novitate et iucunditate 
occupati similitudinem quandam οὐ probabilitatem agnoscere 
coguntur. Et hercle nugatoriae illae quidem sed elegantes 
festivitates maxime resipiunt Socratis ingenium, neque dubitari 
potest, quin huius rationis potissimum Xenophonti auctor et 
princeps exstiterit Socrates, Qui cum quondam in sermone de 
amicis conciliandis cum Critobulo instituto ?) ut incantamentis 
adlectarentur et tamquam laqueis irretirentur. commendavisset, 
interrogatus quasnam fascinationes sciret lepida ironia usus ad 
Sirenum praeclarum exemplum ablegavit interrogantem.?) Idem 
exemplum ad aliud de amicorum consuetudine praeceptum 
comprobandum affertur. Ex longinquo Sirenes homines pelli- 
cere solebant, Scylla autem quia manus inferebat hominibus 
abigebat omnes: ergo amici non palpatione aut tactu sed persua- 
dendo conciliari possunt. ?) Saepius autem breves commemo- 


1) Comment. II, 6,11. : 

3) μι 148. Valekenarius 1. l verba ὧν ἐστιν ἀρχὴ τοιάδε τις 
et Homeri versum literatorem quendam non Xenophontem adscripsisse 
Buspicatus est, sed hoc loco nemo (ut alibi, de qua re infra videbimus) 
vestigiis eius ingressus est. 

3) Comment. IL 6,981 πέπεισμαι δὲ καὶ ἀπὸ τῆς Σκύλλης 
διὰ τοῦτο φεύγειν τοὺς ἀνδρώπους ὅτι τὰς χεῖρας αὐτοῖς προσ- 
ἔφερε XT).  Emendationem Ernestianam πέπυσμιαι. non possum quin 
improbem, quamquam a Schneidero commendata atque nuper a Schen- 
kelio in textum recepta est. At ex quonam Socrates hunc iocum audi- 


visse putandus est? Ipse hano interpretationem παίζων καὶ ἅμα 

rationes rerum .Homericarum et inferuntur in disputationem 
οὐ tamquam condimentum sermoni immiscentur, sicuti fert ser- 
mocinantium libido, ut talia minime serio dicta habenda sint, 
cum praesertim audientium fere hilaritate quam in partem 
accipienda sint declaretur (ἔνθα δὴ ἀνεγέλασαν ἅπαντες). Sic 
de venusta exeusatione iudicandum videtur qua Niceratus (Conv. 
IV, 45) utitur, cum Homerum iis, qui avaritiae indulgeant, 
obsecundare censet.?) Eodem modo in transcursu Agamem- 
nonis personae mentio fit?) et Paridis iudicii 5) atque Patroclum 
amieum non amasium Achilli fuisse affirmatur.*) In eadem 
denique argumentatione etiam lusus etymologicus, ut ita dicam, 
Homericis versibus adhibitis instituitur; nomen enim Ganymedis 
e duobus apud Homerum usitatis vocabulis enodatur. Levitas 
autem talium facetiarum, quae non tanto hiatu proferuntur 
quanto posteri philosophi e. g. Stoici5) in eius modi nugis 
versari solebant, propter id ipsum neminem effugere potest, 
quod hemistichia allata apud Homerum nusquam leguntur, sed 
ad praesentem usum celeriter tamquam frustula ex memoria 
collecta sunt. δ) 

Sed non solum sermones iu circulis habiti lepore, qui 
inest in tali rerum Homoricarum recordatione, ornati sunt, sed 
etiam in genere dicendi sublimi et gravi Homeri mentionem 
inferre non dubitavit.  Identidem igitur talia in orationibus 
occurrunt. Perspectum enim habebat Xenophon, quam accom- 
modatum esset ad persuadendum, quanta iucunditate afficerentur 
animi audientium, si orator praesentem rerum statum tangendo 
aliquod Homericum praeclarum exemplum illustraret. Optime 
haec res perspici potest ex nonnullis orationibus, quas Xeno- 


σπουδάξων excogitavit, ut I, 8,7 et veram et novam Homeri sententiam 
eruisse sibi videtur (οἴεσιοαι δὲ ἔφη ἐπισχώπτων.). Et vero multo 
aptius toti huic rationi est, si magna cum fiducia (πέπεισμαι) hano 
necopinatam interpretationem profert. 

1) I 122— 98 et 264 — 65. 

3) Conv. ΠῚ, 1,4. Γ΄ 169. 

8) Conv. IV, 20. 

4) Conv. VII 81. 298. — 

5) ef. Cio. de nat. deor. II, 25,64. III, 24,62. 

5) La Roche L 1 p. 88. 

phon a se ipso habitas refert. Cum enim Cyri exercitus in 
Asia interiore undique dolo atque insidiis circumventus domi- 
cilia collocare institueret, Xenophontis eloquentiae hoc arduum 
negotium obtigit, ut milites saluti suae desperantes et exhau- 
stos de hoc pestifero consilio depelleret: summum autem fasti- 
gium eius orationis, cui non defuit eventus, his verbis continetur : 
μὴ ὥσπερ ot λωτοφαάγοι ἐπιλαδώμεδα τῆς οἴκαδε OoBoU.1) 
Eodem modo verisimile est aliis quoque locis,2) ubi Xenophon, 
quippe qui plerumque sola orationis vi exercitum gubernare 
potuit, orationibus suis Homerum respiciens maiorem dignita- 
tem tribuere studuit, mentes militum commotas esse, qui quidem 
quamvis ex omnibus Graeciae regionibus coacti Homeri libenter 
meminerant. Quae cum ita sint, has Homeri commemorationes 
revera adhibitas non postea in seribendo ornamenti causa adiec- 
tas esse censeo. Nam quid ad exercitus voluntatem affectio- 
nemque illud valuerit, alibi ubi aliquis exercitui defesso sed 
iam spe propinqui reditus denuo accenso Ulixem redeuntem 
ante oculos proposuit, Xenophon ipse enarravit: ταῦτα d&xoU- 
σαντες οἱ στρατιῶται ἐπεδορύβησαν ὡς εὖ λέγοι. 3) 


Saepenumero autem non 8]10 1.8 fabulae mentione illata 
sed Homeri loquendi morem sequens recordationem poetae 
iniecit mentibus. Qua in re haud raro accidit, ut eiusmodi 
enuntiata festivitatis quandam speciem prae se ferant.*) Sed 
quia plura huiusmodi exempla congesta leguntur apud Heilan- 
dum 1. 1. p. 14 sqq., accuratius exempla perscrutari supersedeo, 
praesertim cum complures loci obnoxii sint dubitationi, num 
merito in numerum imitationum referantur. | 

Magis autem lubrica nec tamen omittenda proxima pars. 
Praeter hanc enim elocutionis similitudinem etiam alia cognatio 
observata et a multis praedicata est, quae ad Xenophontis 

1) Anab. III, 2,25; t. 81 sqq. | 

3) Anab. V, 7,6; X 190 sqq; Sengebusch 1l. l. p. 189, — Anab. 
VII, 180; A 182; II 146; Z 464. Heiland, quaest. de dial. Xen. p. 14. 

8) Anab. V, 1,2 — 8; Y. 118. 

4) Conv. I, 16 τῇ Ψυχῇ παρακελευσάμενος “ἀρρεῖν cf. Bornem. 
nun. ad ἢ, l — Hist. Gr. IIL 36; Anab. III 8,14 ὠμῶν ἐσδίειν 


ἃ 35. — Cyrop. IL, 8,7 οὐχ ἀγεννεῖ ἀνδρὶ ἐοικώς T' 170 et quae sunt 
Blibi generis eiusdem. 

eogilandi rationem pertinet. Nam saepenumero usu venit, αἱ 
in rebus gestis atque: hominum morivus depingendis plane 
Homeri cogitandi rationem prodat. Etenim quod sentit ita 
eloquitur, quemadmodum Homerum dicentem audimus vel potius, 
ut clarius ipsam rei causam signuificem, ita enarrat res, ut 
Homerum ad rerum descriptionem multum valuisse appareat. 
Plerumque scilicet tales similitudines fortuito nec dedita opera 
Oríae sunt, cum ingenium eius ἃ puero Homeri lectione miri- 
fice excultum et conformatum esset et ex hoc tamquam fonte 
:summum cepisset incrementum. Ac primum quidem animum 
eius ad poeticam narrationem valde inclinasse testimonio est, 
quod Prodiei de Hercule in bivio narratiuncula valde delecta- 
batur.! Ad epicae autem poeseos naturam propius accedunt 
similitudines et comparationes, quibus orationem crebro illustrat. 
Atque ut has partim Homero haud indignas esse partim etiam 
certos locos Homericos in memoriam reducere intellegatur pauca 
exempla iudieasse sufficit: Hist. Gr. IV, ἡ, 6. ibid. Vll, 5,10 
ef. B. 308 sqq.?) Hist. Gr. 1Π|, 2,4. cf. 0 131. ?) Cyrop. I, 
6,46. Optime autem haee ingenii natura ex Cyropaedia per- 
Spici potest. Inter Cyri enim descriptionem (Cyrop. VII, 1,10 
844.) adeuntis cohortes milites adhortantis erigentis e& Agamem- 
nonem, quemadmodum apud Homerum?) imperatoris munere 
fungitur, similitudinem quandam intercedere facile apparet. 
Porro ei rationi, qua Homerus populi vel assensum vel admi- 
rationem similesque affectus consueto illo versu ὧδε δέ τις 
εἴπεςκε ἰδὼν ἐς πλησίον ἄλλον introducit, non dissimilis est 
descriptio militum Cyrop. Vlll, 4,31. Pantheae personam ad 
similitudinem Andromachae, non Penelopae, ut Krohnio l. 1. 
p. 82 visum est, finxit. Si enim venustam illun de Panthea 
et Abradata enarrationem (Cyrop. VI, 4,2 —11) et Andromachae 
Heotorisque sermones (Z 390 sqq.) comparo, tam manifesta 
mihi videtur cognatio, ut propemodum imitationem statuere 
audeam. ΑΟ profecto tan) propense Xenophon Pantheae pul- 


1) Comment. II, 1,21. 
3) cf. Aesch. Sept. v. 508, 

3) Heiland 1. 1l. p. 16. 

4) A 288 sqq. Heil. L 1, qui quidem dubito an nimis confidenter 


loquitur: aperte X. unitatus est Homerum. 

ehritudinem praestantiamque deseripsit, αὖ ab aliis quoque simi- 
liter de locis quibusdam iudicatum sit. 1) Ad summam, ne plura 
eiusmodi?) congeram, si haec omnia contemplor, neminem 
infitias ire posse existimo, Xenophontem in Cyropaedia poeticam 
quandam facultatem prodere et ita exornare orationem, ut epi- 
corum poetarum imprimisque Homeri vestigia premat. Diver- 
sitas autem ingeniorum ex hae re dilucide perspici potest, 
quod cum Plato in eo libro, quo perfectam et omnibus numeris 
absolutam civitatis formam proposuit, poetarum gentem severe 
exagitet, Xenophon contra nusquam magis ingenio poetico 
indulsit quam in Cyropaedia, ubi eodem fere consilio compul- 
sus imperatoriam et politicam artem pertractat. 


Sed ut Xenophon res a se fictas Homeri exemplum imi- 
tatus exornat, sic etiam res gestas in libris historicis haud raro 
epico stilo describit nee historiae fides eum prohibuit, quin 
colorem poeticum adhiberet, cuius quamvis nativi et ἃ natura 
ingenio insiti Homerus educator et altor fuisse putandus est. 
Seite hoc animadvertit Grotius (Hist. Gr. interpret. vern. V, 
p. 63), qui de Anab. III, 1,4 sqq, ubi Xenophon in suae laudis 
pronuntiatione sublimius loquitur, haec scribit: ,,Auf eine wahr- 
haft homerische Weise und in einer der homerischen ühnlichen 
Sprache beschreibt Xenophon seinen Traum oder das Dazwischen- 
treten des Oneiros, den Zeus sandte, und von dem dieser neu- 
ernde Impuls seinen Ursprung nahm," quam rem ut demonsíret, 
comparat illum locum cum E 9 et totam somnii descriptionem 
cum secundae Iliadis rhapsodiae initio. Subinde idem vir doc- 
tus huiusmodi rerum callidissimus existimator laudat simili- 
tudinem, quae inter Anab. III, 1,12 — 13 et Homeri rationem 
narrandi veluti A 403 intercedit. 


Quid igitur eloquentia Xenophontea Homero debuerit expo- 
situm est. Sequitur ut anquiramus, num Homeri carmina in 
severius examen vocarit. Primo obtutu sane nihil exstare 
videtur, ex quo quid de Homeri indole iudicarit colligatur, 
neque vero plane desunt quae quasi ansam eius iudicii extricandi 
praebent, atque talia nunc eo diligentius nos expendere oportebit. 

1) E. v. Leutsch, Homer und Xenophon, Philol. XI p. 714. 


3) Heiland 1. 1. p. 18. Breitenbach ad Cyrop. III, 1,41. 
9* 

Quamquam Xenophon historiae Graecorum illustrandae et conseri- 
bendae operam dedit, tamen utrum antiquissimis fabulis ac 
praecipue Homerieae de bello Troiano et Ulixis erroribus narra- 
tioni fidem habuerit an pro fabula aceeperit nusquam aperte 
indicavit neque sicuti Thucydides historiae suae de pristinis 
temporibus praefationem praemisit, sed per se probabile vide- 
tur, Xenophontis de his rebus sententiam Herodoti similiorem 
fuisse quam Thucydidis.) Ac revera duobus locis Graecorum 
contra Troianos expeditionis ita fit mentio,?) ut comparatio 
belli Troiani cum simultatibus, quae posteriore aetate Graecis 
eum barbaris intercedebant, manifesta sit. Qua ex re Xeno- 
phontem ad eandem sententiam, qua Isocrates?) utebatur, acces- 
sisse concludere licet. Quamquam semel Cyrop. IV, 3,17, ubi 
Hippocentaurorum similitudinem allegat, addito εἰ ἐγένοντο 
dubitationem significavit. 


Porro exstat meo quidem iudicio testimonium, quo Xeno- 
phontem praeter lliadem et Odysseam nullum carmen ex eorum 
numero, quae Homeri nomine cireumferebantur, ei tribuisse 
apparet. Facit enim Niceratum sie praedicantem Conv. III, 5: 
ὃ πατὴρ ἐπιμελούμενος ὅπως ἀνὴρ ayaSoc γενοίμην ἠνάγκασέ 
με πάντα τὰ ᾿Ομήρου ἔπη pase»: xai νῦν δυναίμην ἂν 'Ix- 
ἄδα ὅλην καὶ ᾿Οδύσσειαν ἀπὸ στόματος εἰπεῖν. X Omnia igitur 
Homeri earmina se didicisse gloriatur, atque quaenam carmina 
intellegat, illico declarat, cum Iliadem et Odysseam enumerat: 
ergo hoc loco Homerum nisi Iliadis et Odysseae nullius car- 
minis auctorem esse affirmatur. Ceterum Plato quoque practer 
Iliadem et Odysseam Homero cetera omnia carmina abiudica- 
vit, quae quidem res ab Heinio l. l. p. 15 — 22 accurata 
argumentatione pro certo demonstrata est. Sed quibus causis 
commotus reliqua carmina aliena esse ab Homero iudicaverint, 
nec Plato nec Xenophon exposuit. 


1) Dionys. Halic. ep. ad. Cn. Pomp. IV, 1. 

3) Hist. Gr. III, 4,3 et VII, 1,84. — Cyneget. I, 17 addere nolui, 
quod Brenneckio, de authentia et integritate Cyneget. Xen., qui praefa- 
tionem Xenophonti abiudioat, adstipulor. 

8) Panegyr. 159. 

Denique allegoricae explicationis exemplum unum, quod 
apud eum oecurrit!), non negligendum putavi. In quo conce- 
dendum est, hane interpretandi rationem multo magis redolere 
Soeralis sollertiam quam Xenophontis, quippe qui in sole ae 
pulvere vitam degens pro simplici animi natura ab his nuga- 
toriis atque umbratibilibus acuminis exercitationibus longe abe- 
rai. A Socrate enim, qui ,sapiens imprimis sobrius illam 
non nisi ludendo attigerat.*?) econtemptionem quandam som- 
niorum allegoricorum imbiberant sodales, atque etiam apud 
Xenophontem Conv. III, 6 leni Stesimbroti aliorumque Home- 
ridarum utpote Homerum venditantium cavillatione aspernatio 
quaedam observari potest, quae affert nobis memoriam Plato- 
nis contemptim de illorum studiis loquentis?). Ttaque in Com- 
ment. 1. L, ubi Circae incantatio allegorice explicatur, neminem 
effugere potest irrisio, quia ars illa recondita et plena erudi- 
tionis ad turpissimas cupiditates compescendas adhibetur. 

Restat ut puucis exponam, quid Xenophon de iis qui 
tum maxime Homerieae poesis notitia excellebant i. e. de. 
rhapsodis iudicaverit. Cum rhapsodi^) id potissimum studium 
profiterentur, ut in magnis hominum coetibus non solum Athe- 
niensium verum etiam totius Graeciae diebus festis Homeri 
earmina eum arte recitarent, acoeuratiorem autem cognitionem 
neglegerent5), mirum non est, quod Xenophon despieiebat rhap- 
sodorum artem. — Contemptui enim ei eantilenarum eorum vani- 
tatem esse necesse erat, cum omnem oarminum lectionem et 
auditionem ad utilitatem referendam esse censeret. Sed quo- 
niam rhapsodos verbis tantummodo non verae poetae sententiae 
operam dare intellexerat9), recitationem eorum ad virtutem 
nihil valere persuasum habebat 7). 


1) Comment. I, 8, 7. 

?) Wolf Proleg. p. CLXIII. (τοιαῦτα μὲν περὶ τούτων ἔπαιξεν 
ἅμα σπουδάξων.) 

8) Wolf Proleg. p. CLXIII. Heine 1. 1. p. 19. 

4) Wolf p. XCVI sqq. Nitzsch. Plat. lon. p. 4 sqq. 

5) Wolf p. CLXII. 

9) Comment. IV. 2,10 τοὺς γάρ τοι ῥαψῳδοὺς οἶδα τα μὲν 
ἔπη ἀκριβοῦντας, αὐτοὺς δὲ πάνυ ἠλιϑίους t ὄντας. Conviv. ΠῚ, 6 
δῆλον γὰρ. . . ὅτι τας ὑπονοίας οὐκ ἐπίστανται. 

Ἴ Cyrop. III, 8,54. ἀποῤῥαψῳδύσας. 

Satis dilucide igitur demonstrasse mihi videor, Xeno- 
phontem Homero poetarum prineipi summam auetoritatem tri- 
buisse, quamquam eum potius amplectebatur amore et colebat 
quam diligenti studio perserutabatur. taque, ut breviter repe- 
tam, quae hac disputatione effecta sunt, Homerus laudatur a 
Xenophonte, 


1. quia carmina condidit, quae eondueunt ad morum di- 
sciplinam ; 

2. quia exempla praeelarissima nobis proposuit ad imitandum ; 

8. quia eliam de rebus exiguis praecepta tradijit. 


In dicendi genere hanc vim hubuit Homeri cognitio, 

]. ut sermonibus lepidum condimentum insereret, cum animi 
eausa rerum Homericarum mentionem faceret; 

2. ut in orationibus arriperet maiorem diguitatem Homeri 
fabularum recordatione ; 

8, ut Homerieum usum loquendi aut serio aut per iocum 
imitaretur. | 


Simili modo Homeri studium deprehenditur in narratione 
rerum gestarum, quoniam Xenophou in rebus describendis et 
exornandis interdum in epicorum morem incidit. 


Denique ad iudicium eius de carminibus Homeri perti- 
nent haec, 
1. quod fabulis, sieuti videtur, fidem habuit; 
2. quod praeter Iliadem et Odysseam nullum carmen ab 
Homero conditum esse censet; 
8. quod non minus allegoricam interpretationem quam rhap- 
Ssodorum artem contemnit. — 


Sed etiamsi Homerus in summo, ut vidimus, apud Xeno- 
phontem erat honore, tamen per se probabile est, etiam Hesio- 
dum apud eum in auctoritate haud mediocri fuisse. Etenim 
quoniam uniuscuiusque poetae virtutem in moribus emendandis 
positam esse censebat, fieri non potuit quin ex Hesiodi carmi- 
nibus incredibilem caperet delectationem. Itaque suae de uti- 
Wtate poetarum sententiae non tantum quidem tribuit, ut 
Homerum posthaberet Hesiodo, verum tamen certa vesligia in 


29 


seriptis eius occurrunt. ex quibus Hesiodi οἱ cognitio et cultus 
dilieentissimus apparet. Ac primum eos locos contemplemur, 
ubi ut praeceptum aliquod commendet ad Hesiodi sapientiam 
adscriptis versibus poetae provocat. Ubi Socrates ut virtutis 
impetrandae causa homines labores subeant et vita delicata 
abstineant commendat, citat versus celeberrimos: «wv μὲν γὰρ 
χαχότητα xx.!) Tam de ira deorum placanda disserens (Com- 
ment. [, 3.6) ad Hesiodi auctoritatem confugit et ut pro suis 
quisque viribus sacrificia faciat praescribit?) Quemadmodum 
autem hoc praeceptum latius patere atque eliam in amicos 
cadere volebat ita (Comment. T, 2,56 — 57) aliud Hesiodi de 
re rustica dietum: ἔργον δ᾽ οὐδὲν ὄνειδος ἀεργίη δέ τ᾽ ὄνειδος 3) 
ad rationem vivendi omniaque negotia recte exsequenda trans- 
ferre solebat. Omnes hi versus ex Operibus et diebus deprompti 
sunt. Num alia quoqne earmina Hesiodea cognoverit dubium 
esi, quandoquidem nullum eius rei vestigium exstat. Eo magis 
in deliciis habuit Hesiodi ἔργα xol ἡμέρας, quippe eum hoc 
totum carmen ad rem rusticam atque vitam bene instituendam 
pertineat, Xenophon autem harum rerum non modo semper 
studiosus fuerit, verum etiam de iisdem rebus praecepta litteris 
mandarit. In Oeconomico igitur, cuius argumentum magna ex 
parte in iisdem rebus tractandis atque Hesiodi illud carmen 
versatur, saepius non addito nomine rationem eius habuit. 
Itaque puto eum lepidam fucorum comparationem Hesiodo 
debere, cum praesertim verba ipsa quasi cognationem quandam 
prodant (Oec. XVIT. 14 . . . ὥσπερ οἵ χηφῆνες διαρπάζουσιν 
ἄχρηστοι ὄντες τῶν μελιττῶν ἃ ἂν ἐκεῖνα. ἐργασάμεναι τροφὴν 
χαταδῶνται. Hes op v. 304 sqq. . . . χηφήνεσσι χοϊούροις 
εἴκελος δρμήν, otce μελισσάων κάματον τρύχουσιν ἀεργοὶ Eosov- 
τες.) atque etiam Plato eundem Hesiodi locum afferat Legg. 
X 901 Ατρυφῶν καὶ ἀμελης ἀργός τε, ὃν ὃ ποιητης χηφῆσι xosSo)- 
ροισι μάλιστα εἴκελον ἔφασχεν εἶναι... Deinde celeberrimum 
Hesiodi dictum op. v. 40 ὅσῳ πλέον ἥμισυ παντός Xenophontem in 
suum usum convertisse editores annotaverunt?) et cum Plato 


1) Comment. II, 1,20. Hes. op. 287 — 92. 
3) Hes. op. 330. 

3) ibid. v. 871. 

4) Oec. XX, 17; Hiero VIII, 4. 

identidem huius sententiae mentionem faeiat!), inter Soeraticos 
est, plerumque eam divulgatam fuisse concludere licet. In. quo 
sane concedendum est plerumque factum esse, ut cum de iisdem 
rebus praescriberent similes ponerent sententias Quocirca ca- 
vendum est, ne quidquid simile inveniatur ab Hesiodo petitum 
esse putemus, veluti Xenophontis dietum Oec. VIII, 3 ἔστι 
δ᾽ οὐδὲν οὕτως, ὦ γύναι, οὔτ᾽ εὔχρηστον οὔτε καλὸν ἀνδρώκοις 
ὡς τάξις eb Hes. op. v. 471 εὐπημοσύνη γὰρ ἀρίστη “νητοῖς 
ἀνπρώποις, καχοδημοσύνη δὲ χαχίστη quamvis similia sint, 
iamen Xenophon haec ab Hesiodo petivisse putandus non est. 
Atque in hoc genere nonnulla similia quae apud utrumque 
leguntur praecepta habenda sunt, ut utriusque de uxore iusti- 
tuenda praeceptum?) et de opere sedulo aggrediendo?) et alia 
generis eiusdem. 

Praeter Homerum Hesiodumque, principes epieae poesis 
nullum huius generis poetam respexit, praeterquam quod Pala- 
medis commemorationem ad eas res, quae ἃ Oyelivis poetis 
tractatae sunt, spectare licet suspieari*). Ceterum quae prae- 
terea de fabulis commemoravit ^) non tam ex poetarum cogni- 
tione quam ex fama populari manasse videntur. 


Proxima commentationis pars, qua quid Xenophon de 
altero poesis genere i. e de tragoedia senserit exponendum 
est, brevissime potest absolvi. Nam neque in universum de 
tragoedia disputat neque unam aliquam tragoediam respicit. 
Quae quidem res mira non est, quoniam tragica poesis propria 
Atheniensium erat9), Xenophon autem admodum iuvenis patriam 
reliquit. — Nihilo setius nonnulla vestigia inveniuntur, quibus 
eum etiam hoc poesis genere adolescentem delectatum esse 

. ἢ Heine l. l. p. 26. 
— 3) Oec. VII, 4; Hes. op. 699. 

3) Oec. XX, 17 sqq; Hes. op. 571 :qq. 

4) Coinment. IV, 2,88 τὰ δὲ Παλαμήδους οὐκ cocoa πάδη; 
τοῦτον γὰρ δὴ πάντες ὑμνοῦσιν ὡς διὰ σοφίαν φϑονησεὶς ὑπο 
τοῦ Oóvccéoc ἀπόλλυται. cf. Plat. Apol. p. 41 B Brennecke 1 1. p. 35. 

δ) Oee. VII, 40 ubi Danaidum mentio fit; ibid. XXI, 12. ubi 


Tantalus commemoratur. 
6) Vectig. V, 4. 

probatur. Loco enim quem supra memoravi !). ubi nobilissimos 
artiflces, qui summa digni sint admiratione, persequitur, sine 
ulla dubitatione Sophoclem tragicorum poetarum principem 
appellat. Eo magis autem hoc iudicium memoratu dignum 
videtur, quia si Xenophon ea quae Socrates de poesis virtute 
praeceperat secutus esset facile fieri potuit, ut non Sophoeli 
sed Euripidi primum loeum tribueret. Nam quamvis incerta 
sint, quae de necessitudine vel amicitia Socratis et Euripidis 
narrantur?), tamen dubitari nequit, quin alter alteri notus et 
eomprobatus fuerit. Socrates enim non Sophoclis sed Buri- 
pidis tragoediis, quippe quae diligentiorem humanarum rerum 
intelligentiam et doctrinam reconditiorem resiperent, maxime 
delectabatur, ut facile Xenophon etiam in hae re Σωχράτην 
ζηλώσας Euripidem aliis poetis praeferre posset. — Deinde 
illud quoque ad tragicae artis studium referendum est, quod 
propemodum in unoquoque libro rerum scenicarum saepe men- 
tionem fecit. Nam etiamsi versus tragicorum memoria non 
tenebat, tamen insidebat in eius memoria totus tragoediarum 
apparatus. Ita enim in munimentorum deseriptione (Cyrop. 
VI, 1,51), ubi qua crassitudine turrium ligna fuerint evidentius 
declarat, nullius rei comparatio ei aptior videbatur quam tra- 
gieae scenae. Verum paene innumerabiles sunt ii loci?), ubi 


1) Comment. I, 4,8. 

?) Aelian V. H. II, 18. Diog. L. II, 5,18. Vita Eurip. init. 

8) Comment. ΠῚ, 8,13; IIL 4,8; III, 5,6. Cyrop. I, 6,18; III, 
8,270. De rep. Lac. IV, 2. Hiero IX, 4. Anab. V, 4,12 Hipparoh. I, 26. 
(Comment. II, 2,9; IV, 4,16. Conv. IV, 19; VI, 8. Hipparch. II, 7), 
quibus adiungenda est, paullo explanatior chori comparatio Oec. VIII, 3, 
quam ἃ vituperatione criticorum recte, ut videtur, Breitenbachius defendit. : 
Nam quod postea Linckius (Xen. Oecon. in s. urspr. Gestalt p. 100) hoc 
exemplum reprehendit, nullius est momenti, praesértim cum ipse hoc 
simile haud inepte adhiberi concedat. Praeterea quod Linckius (p.: 100 
et 120) hane chori comparationem ab impostore, quem Xenophontem 
iuniorem fuisse et ipse Linckius et alii suspicantur, ex Cyrop. I, 6,18 
depromptam et ibi tantummodo genuinam esse censet, consentaneum 
erat eum etiam omnes illos locos ubi idem exeinplum occurrit Xeno- 
phonti abiudicare. Sed neminem effugere potest sententias quasdam 
et exempla, quae ad res militares vel imperatoris officia vel rem eque- 
strem pertinent apud eum ita esse contrita, ut iterum iterumque adhi- 
beantur, qua de re quamvis in trauscursu verba fecit Haasius 1. I.p.16, 17. 


26 


exercitus bene instituti disciplinam atque oboedientiam chori 
gcenici ordini similem esse iubet et militum φιλοτιμίαν et 
φιλοπονίαν iisdem modis, quibus chori ad alacritatem compel. 
lantur, inflammari vult, — 


Quoniam in poetarum carminibus lectitandis id potissi- 
mum spectandum censebat Xenophon, ut fructus aliquis ad 
morum disciplinam redundaret, eum multo minus in comoediam 
quam in tragoediam animum intendisse suspicari licet. Et 
revera perpauca inveniuntur in eius scriptis, quae ad comioo- 
rum artem pertinent. | 


Ex comoediarum enim numero, quae illa aetate quotannis 
Athenis in scenam editae sunt, tantummodo Nubium Aristo- 
phanis mentionem fecit, quia Socrates in hac comoedia illusus 
esl. Quam rem Plato frequentur conquestus est!) nec minus 
Xenophon magistrum dilectissimum ab illis eriminibus saepius 
defendit. Sed cum ex Platonis scriptis, ut Heine 1. l. p. 52 
sqq. demonstravit, cognoscere liceat Platonem quamquam Ári- 
Stophanis calumnias improbaret, tamen eximiam huius poetae 
artem admiratum esse, in Xenophontis libris nihil nisi indigna- 
tionem et acerbitatem haud consuetam animadvertimus. Cum 
igitur Aristophanes Socratem insimulavisset, quod nimio rerum 
caelestium. anquirendarum studio teneretur, manifesto Xenophon 
horum opprobriorum redarguendorum causa (Comment. I, 1,11. 
IV, 7) Socratem physicorum studia aspernatum esse asseverat. 
Iam bis in Oeconomico Aristophanem eiusque asseclas subirate 
petit?). Verum etiam magis indignabundus de comoedia iudi- 
cat Conv. VI, 6 — 10. Nam ad Philippum γελωτοποιόν homi- 
nem ignobilem et abiectum quasi partes χωμῳδιοποιοῦ deferens 
Aristophanem occulto perstringere videtur. Qua re commotus 
Madvigius?) ceriam Nubium comoediae denotationem inferre 
in textum conatus est haud sine aliorum consensu!) , cum in 

1) cf. praecipue Apol, 19 C 18 D. 

2) Oec. XI, 8 cf. Teuffelium ad Nubb. v. 1485; XI, 25 cf. eun- 
dem praef. p. 89 et ann. ad v. 114. 


3) Advers. crit. I p. 859. 
4) Schenkl, stud. Xen. III p. 168. 

8 7 ἀλλ οὐ μὰ Δί᾽, ἔφη, οὐ τούτων σε λέγουσιν énueetoSot, 
ἀλλὰ τῶν ἀνωφελεστάτων iralaticiam scripturam corruptam esse 
gutumans τῶν ἄνω ἐν νεφέλαις T ὄντων legendum esse censet. 
Sed quominus huic coniecturae adstipuler, duae res obstant, 
Primum enim revera comici alique τῶν ἀνωφελεστάτων ἐπι- 
μέλειαν Socratis philosophiam vocitare solebant. quod apparet 
ex Plat. Phaed. 70 C οὔκουν γ᾽ ἂν οἶμαι, 7 δ᾽ ὃς ὃ Σωκράτης, 
εἰπεῖν τινα νῦν ἀκούσαντα, οὐδ᾽ cl κωμῳδιοποιὸς εἴη, Oc ἀδο- ᾿ 
λεσχῶ χαὶ οὐ περὶ προσηκόντων τοὺς λόγους ποιοῦμαι. 
Deinde Madvigii correctione aliqua ex parte tollitur iucunditas, 
quae in vocabulorum Jusu quamvis frigido inest, quia non solum 
ἄνω, verum etiam ὠφελοῦσιν ex ἀνωφελεστάτων enodatur, quod 
si mutamus non habemus, quo verbum ὠφελοῦσιν referamus. 
Hue accedit quod haud facile est ad intellegendum, quid sibi 
velit τῶν ἄνω ἐν νεφέλαις ὄντων ἐπιμέλεια. Videlicet Madvi- 
gius ad hanc coniecturam seductus est, quia subinde (8 8) 
apertius ad Aristophanis iocum e Nubibus pervulgatum (μετρεῖν 
τὰ ψυλλῶν ἴχνη) alluditur!). Sed Xenophon minus clare et 
certo hic comici iocularia profert. ut iure eum talia fama et 
auditione accepisse suspicari liceat, praesertim cum dictum illud 
paene in proverbium abierit?). — 


Neque vero ex indignatione illa, quae ex egregia erga 
divinum magistrum pietate profecta est, Xenophontis ingenium 
ab omni festivitate et cavillatione abhorruisse colligendum est. 
Nam in Convivio multa, quae propter festivitatem salemque 
satis admirabilia sunt, in narrationem et disputationem immi- 
8cuit, ut cum permultae res comoediae facetias et urbanitatem 
redoleant?) tum maxime totus altercationis color, ut ita dicam, 
Aristophanis comoediis similis sit. Quare probo quod de hac 
re Grotius (Hist. Gr. vers vern. ]V p. 567 ann. 23) iudicat: 
» ...1m Symposion des Xenophon; was meistens ausseror- 
dentlich aristophanisch 8." — 


ἡ Nubb. v. 144 sqq. ibid. v. 881. 

3) cf. Teuffelium 1. 1. ad v. 144 et Herbstium ad Xen. Conv. VI, 8. 

3) Conv. I, 11 cf. Arist. Ran. init; IL, 14. cf. Arist. Av. v. 1556, 
Pac. v. 895, Lysistr. v. 490; II, 24 cf. Arist. Eqq. v. 96, quos quidem 
locos plerosque Herbstii annotationibus debeo. 

. Praeterea affert Xenophon duos Epicharmi versus, quibus 
homines ad temperantiam et strenuitatem adhortetur: Comment. 
II, 1,21 μαρτυρεῖ δὲ καὶ ᾿Επίχαρμος ἐν τῷδε" 

Τῶν πόνων πωλοῦσιν ui» πάντα voa οἵ eot. 
καὶ ἐν ἄλλῳ δὲ [τόπῳ] φησίν᾽ 

Ὦ πονηρέ, p τὰ μαλακὰ μῶσο, μὴ τὰ σκλήρ᾽ ἔχης. 
Quos versus postquam Valekenarius 1) subditicios et ἃ recen- 
tiore philologo in margine adiectos esse arbitratus est, edi- 
torum alii huic viro doctissimo assensi sunt, alii versus reti- 
nendos esse censuerunt. Verumtamen ea argumenta, quibus 
hos versus suppositos esse student demonstrare, non tantum 
meo quidem iudicio ponderis habent, ut eos a Xenophonte 
adscriplos esse negemus. Nam primum nemini offensioni esse 
potest, quod ad sententiam comprobandam ex compluribus 
poetis argumenta repetit (λέγει δέ που xol 'HoloBoc, Τὴν μὲν 
γὰρ κακότητα xté' μαρτυρεῖ δὲ xai ᾿Επίχαρμος xvé.), quia 
Comment. I, 2,20 et I, 2,56---ὅ8 eandem argumentandi γα ]0- 
nem sequitur. Deinde — id quod summum est — certo sci- 
mus Epicharmum apud Socratieos permultum valuisse, quoniam 
etiam Plato hune poetam summis laudibus cumulavit sic iudi- 
cans Theaet. 152 E xai περὶ τούτου πᾶντες ἑξῆς οἵ σοφοί. .., 
καὶ τῶν ποιητῶν οὗ ἄχροι τῆς ποιήσεως ἑκατέρας κωμῳδίας 
. p» ᾿Επίχαρμος, τραγῳδίας δὲ “Ὅμηρος 3). . . Ceterum quod 
Lorenzius?) in medio relinquit, utrum hi versus ex Epicharmi 
περὶ φύσεως carmine, quod ab hoc poeta ne philosophiae qui- 
dem experte conditum esse suspicatur, an ex aliqua comoedia 
petiti sint, equidem eos ex comoedia aliqua sumptos esse puto, 
quia Epicharmo tale de natura rerum carmen adscribere dubito, 
comoediae autem eius praeceptis moralibus refertae erant). 
Sed quoquo modo se hoc habet, Xenophon hos quoque versus 
fando audivisse et memoriae videtur mandavisse. 


Iam ut quaestionem ad finem perducamus, quaecunque 
in eius scriptis ad carmina lyriea spectant, percensenda sunt. 


1) ann. in Xen. Mem. I, 20 et ann. ad Herod. 2.117. 

8) cetera huius rei testimonia perhibet Heine 1. l. p. 58. 

3) Leben ἃ. Sehriften des Koers Epicharmos p. 259 frg. 15 et. 16, 
*) Lorenz 1. 1. p. 162. 

Quae quod perpauca sunt, nemini eius inores consideranti mirum 
esse potest. Totum enim se rei familiari administrandae et rerum 
militarium exercitationi dederat nec levioribus poesis oblecta- 
mentis aut disceptationibus de eius vi et natura vacabat. Neque 
vero gnomico8 poetas plane neglexit. Nam ex uno !) Theognide 
versum excerpsit atque hoc dictum sibi ante omnia placuisse 
eo iudicavit, quod bis argumentationis stabiliendae causa ad 
illud testimonium eonfugit?). Quoniam igitur hac re carmina 
Theognidis eum novisse et in deliciis habuisse perspicuum est, 
probabile est quod Leutschius Philol. XXIX p. 517 affirmavit: 
»Dagegen benutzt Xenophon recht tüchtig die Gnomologie des 
Kyrnos.*  Aequiescit autem in uuo loco, quem iam Schneide- 
winus Delect. p. 62. ann. ad Theogn. v. 141 adscripsit. Et 
vero inter Cyrop. I, 6,44 sqq. et eas sententias, quas Theognis 
v. 138 — 142 pronuntiat, eiusmodi intercedere similitudinem, 
αὖ Xenophon carmen illud Theognidis in animo habuisse putan- 
dus sit, nemo infitias ibit. Verumtamen, ut supra monui, 
cavendum in hoc genere est, ne quidquid quasi cognationem 
quandam prodit ad imitationem referendum esse putemus, cum 
hominibus simili indole facillime éaedem sententiae excidere 
possint et persaepe exciderint?). Nihilo setius exstant quae- 
dam exempla, quibus Leutschium non errasse perspieuum fit, 
veluti Comment. IIT, 1,9 ubi iudicium de moribus hominum 
comparatur cum eorum arte, qui aurum verum et phengiten 
flavum seiungere sciunt, quae quidem comparatio a Theognide 
primum adhibita deinde nobilitata fuit*). Quamvis igitur 
Teognidis carmina saec. V. a. Chr. n., sicuti ex compluribus imita- 
tionibus apud Herodotum Thucydidem Euripidem Isoeratem con- 


1) Ceterum apte, ut videtur, suspicatur H. Sauppe ad Plat. Prot. 
944 B. alterum versum eodem loco laudatum, cuius nec Xenophon nec 
Plato perhibet auctorem, ex gnomici alicuius poetae carminibus recep- 
lum esse. 

4) Theogn. 85 et 86. Comment, I, 2,20 et Conv. II, 4. 

8) e, g. Xen. de re equ. VI, 13 ἀπρονόητον γὰρ T ὀργή, ὥστε 
πολλάκις ἐξεργάζεται Qv μεταμέλειν ἀνάγκη et Theogn. v. 1123 et 24. 
Οὐδέν, Κύρν᾽, ὀργῆς ἀδικώτερον, ἣ τον ἔχοντα 
πημαίνει, Sup. δειλὰ χαριζομένη. 

4) cf. Eurip. Medea v. 516. 

eludere licet, in omnium oribus tamquam proverbia 1) versata 
sint, tamen Xenophon peculiare studium in hune poetam gno- 
micum convertisse videtur, certe paullo ampliorem eius notitiam 
quam Sophoclis alioruunque habuit. Quamobrem primo obtutu 
verisimilimum videtur esse et in ea quae de Xenophontis 
moribus explorata sunt perbene quadrare, quod ex Stobaci fl. 
88,14 eum etiam peculiarem de Theognide librum scripsisse 
comperimus. Sed quid de hoc fragmento iudieandum videatur, 
altera quaestione disserere mihi propositum est. 

Praeterea nihil de lyrica poesi tradidit, sed nomina tan- 
tuminodo poetarum appellavit. Simonidem quidem loquentem 
induxit in Hierone dialogo. Quod ut faceret Xenophontem eo 
permotum esse arbitror, quod Simonidem usu cum Hipparcho 
et arctiore amicitia cum Hierone Syracusanorum rege coniunc- 
tum fuisse pervulgatum erat. Quare hic potissimum, qui flore- 
bat summa gloria ob carminum elegantiam atque sapientiam *), 
ad tyrannidis utilitatem οὐ miserias describendas aptissimus 
erat. In fragmentis certe, quae restant ex eius carminibus, 
nihil investigavi, quod Xenophon respexisse possit videri. In 
universum autem videtur huiv poetae maiorem impertivisse 
honorem, quam Plato, qui nimia severitate hunc poetam exa- 
gitavit?). — Deinde Xenophon illo loco,' quo cuiusque artis 
tamquam coryphaeos enumerat, Melanippidem commemorat dithy- 
rambicum poetam *). Quae commemoratio Xenophontis, qui 
eum simul cum Homero et Sophocle in praestantissimorum 
poetarum numerum refert, Melanippidae summo honori est et 
hoc iudieium, quippe eum alii de illius poetae gloria magnopere 
detraxerint, in eius arte poetica iudicanla haud negligendum 
videtur. — Denique liceat hic etiam fabulae Aesopicae men- 
tionem addere, quam Xenophon enarravit5). Aliunde9) enim 
scimus, Socrati nec minus sine dubio eius amicis fabulas illas, 


1) Aristot, eth. Nicom. V, 8 καὶ παροιμιαζόμενοί φαμεν" dy 
δὲ Buc. κτλ. Theogn. v. 147. 

3) Zeller l. 1. p. 17. 

8) Heine 1. ]. p. 69. 

4) Bergk. P. L. Ill p. 1244. 

5) Comment. II, 7,18. vid. Babrii fab. 180. 

9) Plat. Phaed. 61 B. 

quae mirifice ad homines docendos accommodatae erant, summo 
oblectamento fuisse, atque Socrates ipse, cum capitis damnatus 
in vinculis teneretur, complures fabulas in versus redegit 1). 


Restat, ul quae invenimus breviter complectamur: Xeno- 
phon eo potissimum consilio poetarum carminibus operam dedit, 
ui virtus augeretur et mores excolerentur. Maxime amplexa- 
batur Homerum nec minus Hesiodi studiosus erat. Tragoedias 
tantum non ignorasse videtur, sed scenicam actionem earum 
animadvertebat. Ex comoediis unam tantummodo interdum 
notavit, quippe quae ad Socratis soriem multum valuit. Inter 
poetas lyricos gnomicis maxime animus eius intentus erat atque 
summam Thcognidi auctoritatem iribuit. 


Quae si consideramus confitendum est, Xenophontis artis 
poeticae notitiam angustis finibus circumseriptam fuisse, quo- 
niam omnia fere carmina, quae a vulgari scientia paullo remo- 
tiora erant, ignorasse vel neglexisse videtur. Sed tantum abest, 
ut hane poetieorum studiorum negleetionem reprehendam, ut 
talem virum ἀπὸ νέου ἐσπουδακότα ἀμφὶ χυνηγέσια καὶ στρα- 
τηγίαν xai σοφίαν 3) ne excusatione quidem egere censeam. 
Sed cum ille irium potissimum Homeri Hesiodi Theognidis, 
qui poetae ad puerorum institutionem tum ab Atheniensibus 
adhiberi solebant, notitiam consecutus sit, merito mihi videor 
suspicari, eum quodcunque de poetarum carminibus cognitum 
habuit, puerum vel adolescentem didicisse neque postea huius- 
modi studiis vaeasse. Quia autem ab iis, qui ex Socratis schola 
profecti sunt, poetarum carmina saepe vel commendata vel vi- 
tuperata sunt — id quod ex Platonis dialogis luculentissime 
apparet et de Antisthene a locupletissimis auctoribus confir- 
matur?) — vix erramus si in Socraticorum circulis tales di- 
Bceptationes crebro institutas esse putamus. Sed Xenophon ab 
hac condiscipulorum consuetudine recessit. Nam in Commen- 
tariis propter hanc solam causam de poetarum quibusdam locis 


ἢ Bergk. P. L. II p. 609. 
3) Arriani Cyneg. I, 4. 
ὃ) Diog. L. VL, 1,15—18. 

quaesivit, quia Polyerates perversam poetarum interpretationem 
Socrati exprobraverat. Cobeti enim coniecturae 1), qui κατύ- 
Yogov in Commentariis non Meletum sed Polyeratem sophistam, 
qui κατηγορίαν Σωχράτους scripserit, intellegendum esse saga- 
citer et docte demonstravit, non video quid obstet. Namque 
cerle multo verisimilius est, illum sophistam Socrati falsam 
poetarum interpretationem crimini vertisse ?), quam Meletum 
aliosque, qui sine dubio aliis argumentis apud iudices Socratis 
culpam demonstrare coacti sunt. Praeterea Xenophontem ut de 
poetarum interpretatione ageret a se paene invito impetrasse 
apparet, quia non omnia opprobria, quae Polycrates propter 
poetarum tractationem Socrati obiecit, redarguere dignatus est. 
Nam in Libanii Apologia Socratis, in qua Dindorfius fere totam 
Polyeratis deelainationem conservatam esse arbitratur?). plura 
huiusmodi opprobria quam apud Xenophontein leguutur. Qiam- 
obrem, si haec omnia animo compleetor, reicienda videntur, 
quae Sengebuschius de Xenophonte disputavit diss. Hom. I 
p. 139: ,Videtur igitur X. ut in Socraticis suis scriptis fre- 
quenter iniceret Homeri mentionem rivalitate potissimum  Plato- 
nis et Antisthenis condiscipulorum suorum fuisse adductus; 
ut alia quoque διὰ τὸν πρὸς Πλάτωνα ζῆλον fecisse narratur." 
Sed cum haec tota de simultate Xenophontis et Platonis fabula 
summis obnoxia sit dubitationibus et a Boeckhio *) iam dudum 
labefaetata, sic potius, si omnia quae hac dissertatione demon- 
Strata sunt reputamus, statuendum est: 


Xenophon secundum Graecorum morem poetarum Operi- 
bus ingenii et morum eonfirinandorum causa imbutus est, qua ἢ 
institutione tantopere Homerum imprimis et Hesiodum et The- 
ognidem adamaverat, ui per totam vitam, etiamsi longe aliis 


ἡ Novv, Lectt. p. 662 sqq. Schenkl. l. 1. II. p. 87. Zeller 1. 1. 
p. 160,8. 

2) Comunent. 1, 2,56 ἔφη δ᾽ αὐτὸν ὃ κατήγορος xal τῶν 
ἐνδοξοτάτων ποιητῶν ἐκλεγόμενον τὰ πονηρότατα xai τούτοις 
μαρτυρίοις χρώμενον κτλ. ibid. $ 58 τὸ δὲ ᾿Ομήρου ἔφη ὁ κατύ- 
γορος πολλάχις αὐτὸν λέγειν. 

8) Xen. Mem. ed. Oxon. praef. p. XXIV Schenkl. 1.1. 1{ p. 18, 

4) opusc. IV p. 1. Leutach Philol. XI p. 714. 

et ab his studiis umbratilibus remotis negotiis se dederat, horum 
praeceptorum clarorum memor esset, sed in scriptis suis ibi 
tantummodo eorum apertam rationem habuit, ubi vel Socrati- 
corum conversationem descripsit, ut in Convivio, aut Socratem 
a criminibus, quae ad poetarum interpretationem pertinebant, 
defendit, quod quidem identidem fecit in Commentariis. 


Particula. II 


De fragmento Xenophontis ἐκ τοῦ περὶ Θεόγνιδος 


apud Stob. fl. 88,14. 


In Stobaei Florilegii ea parte, quae inscribitur: ὅτι εὖγε- 
νεῖς οἱ ἀπὸ χρηστῶν πατέρων ἢ δυνατῶν ἣ ἐνδόξων γενόμενοι 
(88,14), exstat fragmentum hand ita amplum, quod Xenophon- 
tem auctorem prae se fert hac inscriptione: &Eevopovtoc éx τοῦ 
περὶ Θεόγνιδος. Quamquam autem priore quaestione explora- 
vimus, Xenophonti Theognidis carmina nota et comprobata 
fuisse, tamen non minus eum pro ingenii indole ab eiusmodi 
disceptationibus, ut peculiari libro de alicuius poetae carmini- 
bus ageret, longe abhorruisse pro explorato habendum est. 
Quamobrem iam dudum exstiterunt, qui dubitarent num merito 
illud fragmentum Xenophontis nomine cireumferretur, cum prae- 
gertim adhuc eum in exiguum eorum veterum scriptorum nume- 
rum referendum esse putaverimus, quorum opera ad unum 
omnia conservata atque etiam ab impostoribus amplificata sint. 
Nec vero defuerunt, qui illum revera talem librum conscrip- 
sisse opinarentur. Sed quid illi in hoc fragmento tractando 
perielitati sint iure omitto, quia Sauppius Xen. op. vol. V 
p. 2903 omnia quae digna sunt memoratu congessit ei breviter 

percensuit. Addenda sunt, quae Lentschius Philol. XXIX 
p. 519 sqq. de hoc fragmento disputavit. Sed praeterquam 
quod tota eius opinio artifieiosior est, quam ut quisquam assentiri 
ei possit, disputationem propterea improbo, quod in fragmento 
complures sententias discrepantes mixtas latere censet, quod 
quidem ut infra demonstrabitur minus recte contendit.  Prae- 
terea vide annotationem Meinekii Stob. fl. III praef. p. XXIX 
Ξενοφῶντος] ,non dubito, quin corruptum nomen sit." 


* 


Itaque primum videamus, numquid in ipsis verbis insit, 
quod a Xenophontis sermone alienum sit. Qua in re com- 
probo Sauppii sententiam, qui ipsa loci verba neque adversari 
censet neque patrocinari eorum iudieio, quibus Xenophontem 
librum de Theognide conseripsisse probabile visum sit. Nam 
dietio γεννᾶν ἐξ ἀλλήλων similis est iis, quae apud Xenophontem 
Comment. IV, 4,23 legimus: τοὺς ἐξ ἀλλήλων παιδοποιουμένους, 
nec magis offendere potest anacoluthia: κάτα YÜyveoSat τὸ γένος 
τῶν A&ySodTQ» χάχιον el υὑιγνύμενον τὸ χεῖρον τῷ βελτίονι, 
quoniam talia ne ἃ Xenophontis quidem loquendi consuetudine 
aliena sunt, ut apparet ex Oec. VIII, 28. Comment. II, 2,5 
(cf. Sauppium Lexil. Xen. p. 89 b). Sola haec inveniuntur, 
quae Xenophonüi non videantur tribui posse: καὶ ἔστιν ἣ ποίη- 
σις σύγγραμμα περὶ ἀνδρώπων. Nam offensioni est, ut iam 
Leutschius notavit, quod Theognidis elegiae σύγγραμμα appel- 
lantur, quoniam talis vocabuli usus non solum a Xenophontis 
eloeutione (cf. Comment. IV, 2,10 πολλὰ γὰρ xai ἰατρῶν ἐστι 
συγγράμματα) sed omnino a Graecorum sermone abhorret. 
Σύγγραμμα enim dieitur tantummodo de libris exiguis pedestri 
oratione conscriptis, quorum argumentum plerumque ad artifi- 
eum et medicorum et philosophorum et militum artificia per- 
tinet. Quamobrem iure Sitzlerus Theogn. rell. proleg. p. 5 
hoe vocabulum uncis seclusit. Sed quid revera de hac voce 
8tatuendum videatur infra demonstrabitur. 


Priusquam autem longius progrediamur, haud inutile 
videtur, Bergkii coniecturam considerare, qui P. L. 11 p. 407 
de hoc libro, quem a Xenophonte de Theognide conscriptum 
esse autumant, sic iudicat: , Xenophontis hic liber nusquam 

alibi commemoratur, Heiland existimat, ex integro etiam tune 
ἀπομνημονευμάτων opere petitum esse, ego suspicor scriptum 
olim esse: Ξενοφῶντος... . ᾿Αντισπένους ἐκ τοῦ περὶ Θεόγνι- 
δος, cuiusmodi errores frequentes in Stobaeo; confer Diog. 
Laert. VI. 15, ubi Antisthenis libros recenset: περὶ δικαιοσύνης 
xal ἀνδρείας προτρεπτικός, πρῶτος, δεύτερος, τρίτος, περὶ 
Θεόγνιδος δ΄ ε΄, potuitque Antisthenes nobilitatis contemptor haec 
Scribere; nam continent nihil fere aliud, quam quod Antistheni 
placuisse Diogenes VI, 11 dicit: ἀπεδεύίκνυς τοὺς αὐτοὺς εὐγε- 
νεῖς touc xal ἐναρέτους.  Ulut est, a Socratico philosopho haec 
profecta esse apparet Mira mihi fuit haec opinio. Nam 
nihil in fragmento de quo agimus exstat, quod nobilitatis con- 
temptorem prodat. Non redarguitur Theognidis sententia, sed 
comprobatur et in una dumtaxat re corrigitur. Sed breviter 
persequamur, quid incertus fragmenti scriptor perhibeat: The- 
ognis de virtute potissimum et vitiis hominum carmina condidit, 
qua in re laudandus est, quod nobilitati tantum tribuit. Sen- 
lentiam autem suam, quam in hominibus diiudicandis secutus 
est, ita stabilivit, ut ἃ bestiarum natura argumenta repeteret: 
afferuntur versus Κριους μὲν κτλ. Sed cum hi versus, qui ab 
initio nobilitatem commendant, inde a verbis ἤν ot χρήματα 
πολλὰ διδῷ ab ea re, quae incerto scriptori demonstranda erat, 
ita aberrent, ut nobilitas et divitiae inter se repugnantes esse 
videantur, auctor opulentiam excusat: Meo quidem iudicio, aii 
ille. poeta homines castigat, quod pravorum hominum divitum 
Societate generis nobilitatem pessumdant, falsam autem senten- 
tiam ii tuentur, qui divitias ipsas a poeta vituperari censent, 
tamquam semper qui divitiarum cupidi sint in vitia incidant 
ei ,scientes volentesque**!) genus suum depravent. Multo 
latius, pergit scriptor, patet poetae praeceptum atque in uni- 
versum perversa vivendi ratio denotatur. Hae fere, ut mea 
est opinio, sententiae hoc fragmento continentur.  Seriptor 
igitur sententiam suam de nobilitate Theognidis argumento 
probat, sed cum inopportuna ei sit divitiarum reprehensio, eam 
interpretatione nova vitare studet. Quae difficultas ea re orta 


1) ita recte vertit Meinekius Stob. fl. III, praef. p. XXIX. Super- 
yacanea mihi videtur et Bergkii et Sitzleri coniectura. 

est, quod ii homines quos Theognis petit reapse et ignobiles 
ef opulenti fuerunt atque huic poetae sane cum divitiis nequi- 
tia arte coniuncta esse visáà est!)  Perspicuum igitur est, 
Bergkium a vero aberrasse, cum ex Antisthenis libro hoc frag- 
mentum petitum esse suspicaretur. Nam illud quidem, quod 
seriptor ad sententiam suam comprobandam bestiarum naturam 
respexit, Bergkii coniecturae suffragatur, quoniam cüm omnes 
Socratici?) tum maxime Antisthenes ad praecepta moralia illu- 
Stranda exempla ex rerum natura petita adhibere solebat). 
Sed ceterae sententiae plane contrariae sunt Antisthenis disci- 
plinae. Nam Theognidis voluntatem a plebe alienam Cynicis 
non comprobatam fuisse pro certo affirmaverim, praesertim 
eum Theognidem a Diogene Sinopensi vituperatum esse tradi- 
tum sit^). Etenim Cynici praeter virtutem, quod sola ad beate 
vivendum conduceret, omnia commoda bonaque spreverunt et 
ἀδιάφορα esse duxerunt, ἀρέσχει δ᾽ αὐτοῖς λιτῶς βιοῦν. . 
πλούτου xal δόξης xal εὐγενείας καταφρονοῦσιν ^) Quae cum 
ita sint, fragmentum illud minime resipit Cynosargen, quía 
Seriptor nobilitatem ex maiorum praestantia manare et ad libe- 
ros propagari censet aique etiam divitiarum vituperationem 
vitare studet: en Peripateticorum opiniones! 

Sed de hae re postea. Nune proponam sententiam, qua 
appareat qui factum sit, αἱ librarii Xenophonti hoc fragmen- 
tum adscribentes inciderint in errorem. — Facile enim fieri potuit, 
ut aliquis librarius, cum haec verba legeret: οὗτος ὃ ποιητὴς 
περὶ οὐδενὸς ἄλλου λόγον πεποίηται ἢ περὶ ἀρετῆς καὶ κακίας 
ἀνδρώπων, καὶ ἔστιν ἢ ποίησις περὶ ἀνδρώπων, ὥσπερ εἴ τις 
ἱππικὸς ὧν συγγράψειςε περὶ ἱππιυκῆς, a fragmenti scriptore eius 
viri mentionem inici opinaretur, qui antiquitus rei equestris 
magister κατ᾽ ἐξοχήν habebatur. Quam rem ut indicaret, in 
margine adscripsit: ἔστι Ξενοφῶντος σύγγραμμα. lam supra 
demonstravi, quantum insit offensionis in vocabulo σύγγραμμα. 
Nam mullo modo credibile est Graecum aliquem scriptorem 

1) ef. Welckerum Theogn. rell. prolegg. p. XIII. 

8) Krohn 1. 1l. p. 129 et 180. 

3) Zeller 1, 1. p. 250,7. 


3) ef. Welckerum 1. 1. p. LVII. 
5) Diog. L. VI, 105. 

cujuseunque aetatis Theognidis elegias σύγγραμμα appellasse, 
quia praecipue seripta quae ad artes quasdam pertinebant sic 
nuneupari solebant, et Xenophontis scripta minora fere semper 
sic nominata esse invenimus: Galenus ad Hippocratis libr. περὶ 
ἄρϑρ. 18.301 (Kuehn) διὰ τοῦτό φασιν ἄρχεσσαι τὸν Hevo- 
φῶντα τοῦ συγγράυματος (Οἰκονομικοῦ) οὕτως" Diog. L. II, 
6,56 (Ξενοφῶν) ἀνὴρ τά τε ἄλλα γεγονὼς dyaSóc, καὶ δὴ 
καὶ φίλιππος καὶ φιλοκύνηγος καὶ ταχτιχὸς, ὡς ἐκ τῶν συγγραυ.- 
μάτων δῆλον. Xen. de re equ. I, 1 συνέγραψε μὲν οὖν καὶ 
Σίμων περὶ ἱππικῆς. Quamobrem Sitzlerus quidem laudandus 
est, quod σύγγραμμα glossema esse sagaciter intellexit, sed 
non desumptum esse videtur ut ait ex sequenti συγγράψειεν. 
Potius ex illa annotatione marginali σύγγραμμα vocabulum in 
lextum irrepsit, ut reliqua annotationis pars Mevopovvog vel 
ἔστι, Ξενοφῶντος verae fragmenti inscriptionis corrigendae causa 
adseripta esse videretur librario. Qui eum ignoraret, ex quo 
Xenophontis libro illud fragmentum depromptum esset et doc- 
tam ut putabat prioris librarii annotationem haud neglegendam 
esse censeret, non dubitavit, ut erat illiteratus et levis, rem 
ita expedire, ut alteram inscriptionis partem de suo adderet: 
éx τοῦ περὶ Θεόγνιδος, quoniam totius fragmenti argumentum 
ad eius poesin pertinebat. Ceterum fortasse fragmenti initium 
Θεόγνιδός ἐστιν ἔπη τοῦ M., de quo infra disputabimus, aliquid 
in hae re valuit. 


Non me fugit coniecturam meam non nemini satis auda- 
cem et paene temerariam visum iri, sed cogitandum est, 
quam graviter in Stobaei fl praecipue exeerptorum  inseriptio- 
nes corruptae sint. Nam quod librarius Xenophontis nomen 
fragmento nostro inscriptum sine ulla dubitatione recepit non 
mirum est, quoniam ex Xenophonte potissimum Stobaeus excerpta 
Sua petivit. Praeterea etiam in inscriptionibus excerptorum, 
quae revera ex Xenophontis libris sumpta sunt, interdum lapsi 
sunt librarü, veluti Schenkelius eiusmodi errorem 1, 1. III 
p. 109 notavit. Nec inauditus est hurusmodi casus, ut verba 
in margine adiecta apud Stobaeum irrepserint in textum ef a 
librariis apte quoad fieri potuit cum genuinis verbis coniuncta 
Bin, cuius rei exemplum manifestum, quod simillimum est ei 

quod in vocabulo σύγγραμμα accidisse dixi, Finkhius indagavit 
Philol. XI p. 467. Quantopere autem totus locus perturbatus 
fuerit, etiam ex Ps. Plutarcho de nobil. ὁ 15 1) luculentissime 
apparet, qui stolide, nisi dedita opera legentem frustrari volebat, 
sic descripsit: Ταῦτα μὲν Θεόγνιδος περιφέρεται oc ὃ Meya- 
ρεὺς Εἰενοφῶν λέγει. 


Iam si quaerimus quae fuerit fragmenti quod in mani- 
bus est vera et genuina inscriptio, puto eum titulum, quem 
librarius aut dedita opera reiecit aut quod nescio quomodo 
evanuerat supplevit, sic scriptum fuisse: Τοῦ αὐτοῦ. Nam id 
fragmentum, quod (apud Stob. 88,13) praecedit, ex Aristotele 
sumptum est: ἐκ τοῦ ᾿Αριστοτόέλους περὶ εὐγενείας, atque hoc 
nostrum fragmentum ex eodem libro petitum esse contendo. 
Sed quo facilius ea argumenta quae mihi suppetunt intellegan- 
tur, argumentum illius de nobilitate dialogi quod quidem ex 
celeris fragmentis enucleari potest adumbrabo simulque quem 
locum fragmentum obtinuisse videatur demonstrabo. 


Omnia huius dialogi fragmenta apud Stob. fl. 80,24; 
86,20; 88,18 conservata sunt. Quae fragmenta et quaecunque 
praeterea ad hoc opus pertinent composuit V. Rose Aristot. 
pseudepigr. p. 96 — 101. — Peripateticis placebat ad bene 
beateque vivendum praeter virtutem etiam bona externa et 
fortunae et corporis necessaria esse?). Quamobrem etiam de 
nobilitate et divitiis quaesiverunt, num hae in bonorum nume- 
rum referendae et cuius pretii essent. Ita huius dialogi auctor 
Sibi proposuit, priorum qui de nobilitate iudicaverunt sententias 
percensere et universam nobilitatis notionem examinare, cf. Ro- 
sium 1. l. p. 96. E. Heitz, die verlorenen Schr. des Arist. 
p. 147. Sed ita ut fere fit in dialogis Aristotelicis, quos postea 
imitatus est Cicero, progreditur oratio, ut ab uno oratione 
paene perpetua, quae raro brevibus aliorum responsionibus 
interrumpitur, quaestio proposita tractetur. 


1) Nam recte sine dubio I. Bernays (die Dialoge des Aristoteles 
p. 141) eontra Rosium (Aristot. pseudepigr. p. 97) hoc de nobilitate 
opusculum non a Plutarcho.seriptum sed ex Stobaei fl. compilatum esse 
demonstravit. 

3) Zeller II b? p. 516. 

Instituit igitur Aristoteles vel potius Peripateticus qui- 
dam disputationem (frg. 1. Rose) περὶ τῆς εὐγενείας δυνάμεως 
disserens. Qua in re principio Lycophronis sententiam affert, 
qui nobilitatem quamvis ex volgi opinione speciosam contem- 
nebat. Atque hane dialogi partem, qua nobilitatis contemptoris 
exemplum continetur, Stobaeus idcirco recepit in id caput, quo 
demonstratur ὅτι εὐγενεῖς ol κατ᾽ ἀρετὴν ζῶντες κἂν μὴ λαμ- 
πρῶν ὦσι γεγονότες πατέρων xal ἀγαπῶν τὸν τρόπον. Num 
exinde aliorum quoque qui nobilitatem repudiabant iudicia in 
dialogo secuta sint, dubium est, sed hoc verisimile, hac priore 
dialogi parte Theognidis mentionem factam esse, cuius senten- 
tia Lycophronis sententiae opponebatur. Ν hic poeta, cuius 
nobilitatis studium antiquitus notissimum erat, necessario se 
praebebat tamquam loeupletissimum testem unicuique, qui nobi- 
litatis laudatorem quaerebat. Atque in hunc locum fragmen- 
tum illud, quod Xenophontis nomine cireumferebatur, inserendum 
esse puto. Sed quoniam in hac dialogi parte praeclarissimus 
nobilitatis defensor allegatus est, Stobaeus hoc fragmentum 
posuit in illo loco, ubi exempla eorum affert qui censent ὅτι 
εὐγενεῖς οἵ ἀπὸ χρηστῶν πατέρων xc. 

Altera disputationis parte quaeritur τίνας δεῖ καλεῖν εὐγε- 
veis. Iterum variae et diversae sententiae afferuntur. Post 
Socratis commemorationem Simonidis dietum proponitur, qui 
quinam nobiles essent interrogatus respondit: οὗ ἐκ πάλαι πλου- 
c(ov' Pergit Aristoteles: καίτοι κατὰ τοῦτον τὸν λόγον 
οὐκ ὀρδῶς ἐπιτιμῶσιν ὃ Θεόγνις οὐδ᾽ ὃ ποιητὴς ὃ 
ποιήσας (Eurip. fr. 899 Nauck apud Stob. fl. 92,8) ὡς ὅτι 
τὴν μὲν εὐγένειαν αἰνοῦσιν βροτοί, μᾶλλον δὲ χηδεύουσι τοῖσι 
πλουσίοις." Sed quid sibi vult haec tam inopinata Tbeognidis 
allegatio? Nam 'TTheognidem divitias vituperare dietum non 
est. Recte igitur suspicatus est quamvis dubitanter Th. Gais- 
ford, Ioh. Stobaei Ecl Oxon. 1850 Tom. II Addenda ad Stob. 
fl. p. 857 ad p. 201 i. e. ad tit. 86,20: Géo[wc] ,respicit 
fortasse locum infra citatum Tit. LXXXVIII, 14 p. 211.' 
Vidimus enim scriptorem fragmenti perperam Xenophonti adscripti 
Theoguidis de nobilitate sententiam laudavisse, sed obtrectatio- 
nem divitum reiecisse. Hoc autem loco manifesto respicit 
Aristoteles quae illo fragmento continentur. Quod si verum 

est, sequitur ut huius dialogi et fragmenti de quo agimus auctor 
idem sit. Nam denuo hic in memoriam legentis revocatur 
Theognidis sententia, quem in universum quidem recte iudicare, 
sed propter id (κατὰ τοῦτον τὸν λόγον) quod divitibus obtrec- 
tetur a recto aberrare puto, non minus quam Euripidem, qui item 
versibus citatis nobilitatem et opes contrarias sibi esse censeat. 
Sie intelligitur repentina Theognidis mentio, qua Ps. Plutar- 
chus tam obstupefaetus fuit, ut verba (c. 18) ita confunderet: 
xal τοι κατὰ τοῦτον τον λόγον οὐχ 6pSOc ἐπιτιμῶσι. θέογνις 
δὲ ὁ ποιητὴς ὃ ποιήσας, sequuntur versus Euripidis. Quae autem 
praeterea hoc fragmento 2. continentur omitto, quia nihil ad 
rem pertinent. Ceterum haec pars a Stobaeo iterum in id 
caput recepta est, ubi enumerantur eae sententiae, quae T'heo- 
gnidis sententiae contrariae sunt. 


Longius procedens (frg. 4.) Aristoteles nobilitatis notio- 
nem ita definiverat, ut nobilitas generis familiaeve praestantia 
(ἀρετη τοῦ γένους) esset. Quamobrem rectius eum nobilem 
appellari, cuius genus iam dudum nobilitate floruerit, quam 
qui ignobili loco natus sua tantummodo praestantia excellat. 
Sequitur autem ex ipsa nobilitatis notione, ut etiam ii qui 
nobilitatem et virtutem confundant errent. Ad summam soli 
ógSog ζητοῦσιν ol τὴν ἀρχαίαν ἀρετὴν ToovSévve,. — Redit 
igitur perspicue seriptor ad Theognidis sententiam, quam prin- 
cipio commendaverat et tamquam ipse huius rei haud imme- 
mor sic pergit: ὅταν οὖν ἐγγένηται τοιοῦτος εἷς τις ἐν τῷ γένει 
xai οὕτω σπουδαῖος ὥστ᾽ ἔχειν τὸ ἀπ᾽ ἐχείνου ἀγαδὸν πολλὰς 
γενεᾶς, τοῦτο σπουδαῖον ἀνάγκη εἶναι τὸ γένος" πολλοὶ γὰρ 
ἔσονται σπουδαῖοι ἄνδιρωποι, ἄν τε ἀνδρώπων ἢ τὸ 
γένος, ἄν τὸ ἵππων ἵπποι᾽ ὁμοίως δὲ καὶ ἐπὶ τῶν 
ἄλλων Cóov. Atque hoc loco Theognidis significatio tam 
aperta iam Welekero visa est, ut sine ulla dubitatione l. l. 
p. LXI de his verbis iudicet: ,Theognidis memor est." Quo- 
cirea ἃ Stobaeo quoque haee pars dialogi, qua Aristoteles iterum 
proxime ad Theognidis de nobilitate sententiam accedit, in id 
caput recepta est, ubi testimoniis coufirmatur ὅτι εὐγενεῖς of 

Quoniam igitur demonstravi, quo casu hoc fragmentum, 

de quo quaerimus, Xenophonti adseriptum sit, et explicavi, 
quibus indiciis commotus putem id petitum esse ex Aritotelis 
de nobilitate dialogo, ex quo Stobaeus alia tria fragmenta 
deprompsit, relinquitur ut nonnullas quaestiuneculas, quae ad 
fragmenti verba spectant, breviter absolvam. Atque prineipio 
nemini potest offensioni esse, quod fragmentum minime redolet 
Aristotelis brevitatem artifieiosam et praecise loquendi consue- 
tudinem, quoniam inter omnes constat orationem in dialogis 
Aristotelieis valde a libris esotericis discrepasse, qua de re sic 
disputat Rosius 1. l. p. 24: ,nec tam suavitate praestitisse 
intelligitur quam simplici quadam tenuique quaestionum co- 
gnitu suavium faeiliumque et vulgarium expositione, quae ex 
Homero passim ducebatur,* quod quidem etiam de nostro frag- 
mento diei potest. Vid. praeterea E. Heitz 1. 1. p. 154 sq. 
.Il. Bernays l. 1. p. 186 ann. 5 — Porro notabile videtur frag- 
menti initium: Θεόγνιδός ἐστιν ἔπη τοῦ Μεγαρέως οὗτος o 
ποιητης χτλ., de quo nemo adhuc disputavit. Mihi quidem 
Sie res se habere videtur: Postquam Aristoteles dialogi initio 
Lycophronis et fortasse aliorum de nobilitate iudicia persecutus 
est. mentionem fecit eorum carminum, quibus nobilitas valde 
celebratur. Et de his Theognidis carminibus sic fortasse Ari- 
Stoteles disputavit: totum harum elegiarum corpus quamquam 
variam habent indolem et mirum in modum diversissimas res 
humanas celebrant, adscribitur tamen uni Theognidi poetae 
Megarensi, legimus certe in ipso libelli initio: Θεόγνιδός ἐστιν 
ἔπη τοῦ Μεγαρέως. Subinde autem pergit: οὗτος ὃ ποιητὴς x73. 
Hoc fortasse modo fragmenti initium explicandum est et talis 
de earminum auctore dubitatio Aristotelis vel Peripatetiei ali- 
euius philosophi ingenio admodum digna est. —  Sitzlerus 
l.l in his verbis ἡ οὖν ἀρχή μοι δοκεῖ τῆς ποιήσεως ὀρδως 
ἔχειν voeabulum ἀρχή ex Peripateticorum more loquendi prin- 
cipium vel fundamentum intellegendum esse censet et hanc 
significationem argumentis stabilivit ann. 31. Non me poenitet 
ei assentiri, praesertim cum haec coniectura, si modo fragmen- 
tum ex Aristotelico dialogo depromptum esse recte contendo, 
multo probabilior fiat. Etenim ἀρχῆς notio apud Aristotelem 

tam late patet, ut ,omnino saepe dubites, utrum ἀρχή unice 
initium significet, an alia quaedam notio, imprimis notio cau- 
586, accedat.'1) Atque in aliis huius dialogi fragmentis ἀρχή 
vocabulum principii notione identidem adhibetur (cf. Bernays 
l. 1. Man erkennt hier dieselbe Anwendung der Begriffe ἀρχή 
als ,Initiative', welche für alle Theile des peripatetischen Sys- 
tems so wiehtig wird.) Quare loeum illum sie vertendum esse 
censeo: Was nun den ausgangspunkt (in seiner beurtheilung 
menschlicher ἀρετή und χακία) betrifft, den er bei seinem 
diehten zu grunde legt, so kann ich diesen nur billigen; er 
geht námlich vor allem aus von der edeln geburt. — Statim 
apparet in sequenti enuntiato: óevo γάρ — ἀγαδὰ εἴη, ubi 
Theognidis iudicium explieatur, γεννήσοντα corruptum esse et 
scribendum esse γεννήσαντα. Nam inepte dicitur: nemo est 
bonus, nisi sunt boni, qui eum (aliquando) genituri sunt. Quo-. 
eirca Welckerus l. 1. p. LVI iam silentio γεννήσαντα restituit 
itemque Brunckius gnom. poetae gr. p. 280, ubi hoc frag- 
mentum ,,ex Reg. cod. descriptum" proposuit, praebet γεννήσαντα. 


Quae eum ita sint, priore fragmenti parte inde ab initio 
usque ad verba ἀγαδα εἴη in universum dumtaxat tractatur 
Theognidis de nobilitate sententia et regula, quam in homini- 
bus diiudicandis secutus sit. Exinde demum fragmenti scrip- 
tori venit in mentem peculiaris et nova argumentandi ratio, 
quam Theognis in nobilitatis vi ae natura illustranda adhibuit: 
ἔδοξεν οὖν αὐτῷ xvé. Quare luculentissime apparet, eos versus 
quos Aristoteles ad hanc peculiarem poetae ratiocinationem 
demonstrandam adseribit, omnino non pertinere ad priorem 
fragmenti partem, ubi universum illius de hominibus iudicium 
quod certis exemplis demonstrare non necessarium erat expli- 
catum est. Scite igitur Sitzlerus observavit. si ἀρχήν pro 
initio accipiamus, ineptam oppositionem effici, tamquam ei ini- 
tium illud quidem comprobatum fuisset, sed minus comprobata 
reliqua operis pars. Porro autem, si Aristoteles versus Kotouc 
xt). allegans initium libri praebuisset, non iniroduxisset ver- 
suum allegationem verbis: δηλοῖ δ᾽ ἐν τοῖσδς τοῖς ἔπεσιν. — 


f) Index Aristotelicus. 

Nullo igitur alio consilio Aristoteles hoe carm^mn citavit, quam 
ut demonstraret. quemadmodum poetae, qui nobilitatis studio 
magnopere indulgeret, etiam ex rerum natura exempla repeteret. 
Cum autem iis versibus quos attulit nobilitas quidem  praedi- 
"cetur, sed divitiae eastigentur (πλοῦτος ἔμιξε γόνος), illico ut 
supra demonstravi studet seriptor hoc opprobrium comminuere 
el postea (frg. 2) denuo hane perversam divitiarum obirecta- 
tionem denotavit. Quoecirea non dubito, quin πολυπραγμοσύνη 
vocabulo, quod curiositatem rerum alienarum ad nos minime 
pertinentium significat, praeferenda sit lectio πολυχρημοσύνη. 
Alque ut magis & perspicua, .quae tota commentatione 
eruimus, totum locüm propono, quemadmodum eum restitu- 
endum esse censeo. 


»»Θεόγνιδός ἐστιν ἔπη τοῦ Μεγαρέως.““ οὗτος ὃ ποιητὴς 
περὶ οὐδενὸς ἄλλου λόγον πεποίηται ἢ περὶ ἀρετῆς καὶ κακίας 
ἀνπρώπων, καὶ ἔστιν ἢ ποίησις περὶ ἀνδρώπων ὥσπερ εἴ τις 
ἱππικὸς ὧν συγγράψειε περὶ ἱππυκῆς ἢ οὖν ἀρχή μοι δοκεῖ 
τῆς ποιήσεως óp9 c ἔχειν᾽ ἄρχεται γὰρ πρῶτον ἀπὸ τοῦ εὖ 
vevéc ran" üevo γὰρ οὔτε ἄνδρωπον οὔξε τῶν ἄλλων οὐδὲν ἂν 
doo» εἶναι, εἰ wm τὰ γεννήσαντα ἀγαδὰ εἴη. 

"Ἔδοξεν οὖν αὐτῷ παραδείγμασι τοῖς ἄλλοις ζώοις χρή- 
σασϑαι, ὅσα μὴ εἰκῇ τρέφεται, ἀλλα μετὰ τέχνης ἕκαστα 
“εραπεύεται, ὅπως γευναιότατα ἔσονται" δηλοῖ δ᾽ ἐν τοῖσδε 
τοῖς ἔπεσι᾽ 

Κριοὺς μὲν κτλ. 

Ταῦτα τὰ ἔπη λέγει τοὺς ἀνπρώπους οὐκ ἐπίστασαι 
γεννᾶν ἐξ ἀλλήλων κάτα γίγνεσθαι τὸ γένος τῶν ἀνδρώπων 
χάχιον ἀεὶ μιγνύμενον τὸ χεῖρον τῷ βελτίονι. οὗ δὲ πολλοὶ ἐκ 
τούτων τῶν ἐπῶν οἴονται τὸν ποιητὴν πολυχρημοσύνην τῶν 
ἀνδρώπων κατηγορεῖν, καὶ ἀντὶ χρημάτων ἀγένειαν καὶ καχίαν 
ἀντικαταλλάττεσδαι εἰδότας" ἐμοὶ δὲ δοκεῖ ἄγνοιαν χατηγο- 
ρεῖν περὶ τὸν αὐτῶν βίον. 


Alfredus Rauseh de vita sua. 


Natus sum ego Theodorus Christianus Alfredus Rausch 
a d. VIII. Id. Mart. anni ἢ. s. LVIII Treffurti, quod oppidulum 
ad Werram fluvium situm est, patre Friderico, matre Ida e 
gente Sehulze, quos adhuc vivere. gaudeo. Fidei addietus sum 
evangelicae. Litterarum rudimentis 'CTreffurti imbutus vere 
anni-h. s. LXTX gymnasium adii Mulhusanum; unde examine 
maturitatis superato universitatem petii Lipsiensem anno h. s. 
LXXVII in studia philologica incubiturus, scholasque frequen- 
tavi virorum :doetissimorum Biedermann, Braune, Brugman, 
Curtius, Drobisch. Edzardi, Heinze, Hildebrand, Lange, Ribbeck, 
Trautmann, Windisch, Wnundt, Zarncke. Ubi cum per biennium 
egissem, Halas Saxonum transii acroasibusque interfui virorum 
illustrissimorum Dittenberger, Erdmann, Haym, Hiller, Keil 
Kramer, Thiele, Zacher.  Seminariorum sodalis fui Lipsiae 
extraordinarius theodisci (per III sem.), ordinarius Halis phi- 
lologiei (per I sem.), societatum Lipsiae sanscritanae, quam 
Windisch vir doctissimus regimine suo moderabatur, (per II 
sem.), Halis theodiseae Zacherianae (per I sem.) et philologi- 
. eae Hillerianae (per I sem.) 

Cum omnes quos nominavi viros optime de me meritos 
pientissimo animo colere nunquam desinam, tum maxime viro- 
rum amplissimorum Windiseh Hiller beneficia in me collata 
memoria semper prosequar gratissima. 

